ТУШДА КИЙИМ КЎРИШ — СИЗНИ НИМА КУТИШИНИ БИЛАСИЗМИ ТУШ ТАБИРИ - Jinsiy hayot 18+\nAuthor Jinsiy Reading 5 min Views 24 Published by 15.07.2019\nТУШДА КИЙИМ КЎРИШ: СВЕТКОВ ТУШ ТАъБИРИ БЎЙИЧА\nТУШДА ШИМ КЎРИШ ТАъБИРИ\nТУШДА КЎЙЛАК КЎРИШ: СВЕТКОВ БЎЙИЧА\nТУШДА ЙУБКА КЎРИШ\nТУШДА КИЙИМ КЎРСА\nТУШДА КОСТЙУМ КИЙИШ\nТушда кийим кўриш — турли башоратларни англатади. Ишларингиздаги муваффақият тушда қандай кийим кўришга боғлиқ: бутун ва тоза, ифлосланган ва йиртилган. Зўр, аммо урфда бўлмаган кийимларни кўриш — сиз омадли бўлишингиз, аммо қимматли ғояларни еътиборсиз қолдиришингизни англатади. Агар урфдан чиққан кийимни танлашдан бош торцангиз, яқин орада ҳозирги муҳитдан чиқиб кетасиз, янги ишларни бошлайсиз, янги севги алоқаларини ўрнатасиз. Буларнинг барчаси сизни бутунлай ўзгартиради.\nЎзингизни ва бошқалар тушда оқ кийимда кўриш — бу деярли доимо нохуш ўзгаришлар кутилаётганини билдиради. Оқ кийим кийгаб одам билан сайр қилиш — унинг учун касаллик ва хафагарчиликларни англатади, фақат агар у аёл киши ёки ёш бола бўлмаса. Охирги ҳолатда хушхабар ешитиш мумкин.\nТушда сариқ кийим кўрса — қизиқарли хурсандчиликлар ва иқтисодий муваффаққиятлар кутмоқликни англатади.\nТушда мовий кийим кўриш — сизнинг енергиянгиз ўз истакларингизга еришишга ёрдам бериши. Дўстларингиз сизни қўллаб-қувватлайди.\nҚизил кийимлар кўриш — ўз режаларингизни вақтида ўзгартирсангиз, ашаддий душманларингиздан халос бўлишингизни билдиради.\nЯшил рангли кийимлар кўриш — гуллаб-яшнаш ва бахт рамзи.\nТурфа рангли кийимлар — келажакда яхши ва ёмон ҳодисалар кескин алмашиб туришидан.\nТушингизда ярашмаган кийимларни кўрсангиз, боғлиқликларингизнинг айримлари тугайди. Бирон ташкилотда хатога йўл қўйишингиз мумкин.\nКекса одамни ёки ёш йигитни яхши тикилган костюмда кўриш — сиз баъзи нохуш ва ташвишли ишларни амалга оширасиз.\nАгар аёл тушида бошқаларнинг кийимларига ҳавас қилса — рашкка дучор бўлиши мумкин.\nЁш аёл тушида ўзини қора костюмда кўриши — тушкунлик ва умидсизликни билдиради.\nНотоза ва йиртиқ кийимлар ҳар доим алдовдан дарак беради ва бегоналарга нисбатан еҳтиёткор бўлиш ҳақида огоҳлантиради. Бундай туш шунингдек обрўингизга путур йетказиш мумкин бўлган хатти-ҳаракатларни ҳам англатади. Бироқ тоза кийимлар фаровонликдан далолат.\nТушда янги кийим кўриш — сиз катталиги ва натижалари ҳайратлантирадиган режалар қуришингизни билдиради.\nҚанчалик кўп кийим кийилган бўлса, шунчалик катта муаммо бўлади.\nЯрим яланғоч — фаровонликка еришиш.\nТушда кийиниш — муваффаққият ёки муваффақияцизлик белгиси, ўта баҳсли ҳолат.\nКўйлакни чўтка билан тозалаш — даромад.\nЕркак киши аёл кийимини кийса — нохушликлар.\nАёл еркаклар кийимини кийса — муваффаққиятга давогарлик.\nТушда кийим ёниши — ҳақоратланиш;\nТушга кийим алмаштириш кириши — ҳаётдаги ҳолатнинг ўзгариши, аёл учун турмуш ўртоғи ёки севгилиси ўзгариши.\nТушда ички кийим кўриш ва унда тўшакдан туриш — жуда қизиқарли янгиликларни ешитиш.\nСветков таъбири бўйича бу даромад белгисидир. Миллер бўйича еса, агар тушда шим кўрган бўлсангиз, бу сизни яқин орада адолациз хатти-ҳаракатларга ундалишингиз мумкинлигидан далолат беради. Агар тушда шимни чаппа кийиб олган бўлсангиз, кимнингдир чиройи домига тушасиз.\nКўйлак кийиш — дўстлар орасида муваффақият қозониш, амбициялар.\nЯнги кўйлак — бу янги севги.\nКўйлак тикиш — жавоб бериш, шахсан қарор қабул қилиш.\nТушда кийим сотиб олиш — ҳасад.\nЖуда кўп кўйлак — ҳақорат, хафагарчилик.\nТурли рангли — йўлдан, саёҳат қилишдан ишора.\nСовғага кўйлак олиш — янги ишқий муносабатлар.\nОқ кўйлак — тўй бўлиши яқинлиги.\nАгар ёш аёл тушида чиройли, яхши тикилган кўйлак ёки блузка кўрса — у ўз одоби ва санъати билан билан омманинг ҳайратига сабаб бўлади. Агар у кўйлаги йиртиқ еканлигини кўрса — у ўзбошимчалик билан қилинган ишлари учун дакки ешитади.\nТушда кимдир сизга кийиншга халақит бераётганини кўриш — сизнинг тинч ишларингизга ёмон одамлар тўсиқ бўлишини англатади. Агар сиз ўз вақтида кийина олмай, бирон жойга кеч қолаверсангиз, бошқа одамларнинг юзаки фикрлаши туфайли асабийлашасиз. Бундай туш одамларга ҳаётда кўпроқ ўзига ишониш, кўпроқ ишонч билан ҳаракат қилиш кераклигини айтади.\nТушда юбка кийиш — севимли инсон билан учрашиш.\nЮбканинг тўғри келмаслиги — кутилмаган меҳмонлар.\nКенг бўлиши — низоларнинг якунланиши.\nКўйлак ёки блузкани юбка ичига тиқиш — ким биландир ярашиш истаги бўлмаслиги.\nЯнги юбка — унутилмас ўтмиш.\nТушда плаш кўриш — мерос, ҳимояда бўлиш.\nПалто кўриш — янгиси ишларда ютқизиш; ескиси муваффаққиятлар; сотиб олиш — оилавий нохушликлар, дўстни йўқотиш.\nТушда халат кўриш — касаллик, оғриқ.\nЕркаклар костюми — пул йўқотиш.\nАёлларда костюм кўриш — фойдасиз қизиқишю\nКарнавал костюми — ишониб бўлмас хабар, ишларнинг кутилмаган бурилиши.\nБолалар карнавал костюми — ишларда ўзига хос омад.\nТУШДА НОН КЎРИШ ТАъБИРИ — сизни нима кутишини биласизми


Талабларга биноан | bekajon\nБош саҳифа › Ҳуқуқ олами › Талабларга биноан\nҚайтадан Ўзбекистон фуқаролигини олиш учун…\nСавол: - Бир танишим чет эл фуқаролигини олган эди. У яна Ўзбекистонга қайтиб, шу ернинг фуқаролигини олиши мумкинми? Жавоб: «Ўзбекистон Республикасининг фуқаролиги тўғрисида»ги Қонуннинг 18-моддасига кўра, илгари Ўзбекистон Республикасининг фуқароси бўлган шахс ўз илтимосномасига биноан Ўзбекистон Республикаси фуқаролигига тикланиши мумкин. «Ўзбекистон Республикасининг фуқаролиги билан боғлиқ масалаларни кўриб чиқиш тартиби тўғрисида»ги Низомга мувофиқ, Ўзбекистон Республикасининг фуқаролигига қайта тиклаш тўғрисида Ўзбекистон Республикаси Президенти номига ариза берилади.\nХусусий нотариуслар фаолияти тугатилганидан сўнг…\nСаволларингизга Тошкент шаҳар, Яккасарой туман 1-нотариал идораси катта нотариуси Гўзалхон Аҳмедова жавоб беради.\nИСТЕЪМОЛ КРЕДИТИ: машина олишдан тўй-ҳашамларни ўтказишгача…\nИстеъмол кредити – жисмоний шахсга унинг истеъмол эҳтиёжларини қондириш мақсадида товарлар, ишлар, хизматлар сотиб олиш учун берилувчи кредитдир. Ушбу турдаги кредитлар фуқароларнинг қандайдир харидни етарли суммани жамламасдан туриб амалга ошириш имконини беради. Истеъмол кредити олиш билан боғлиқ бўлган масалалар бўйича батафсил маълумот олиш учун «Ипотека» АТИБ «Ипотека ва истеъмол кредитлари бошқармаси» бош мутахассиси Азамат Музаффаровга мурожаат қилдик.\nКИМ ҚАНДАЙ ПЕНСИЯ ОЛАДИ?\nУшбу сонда пенсия тайинланиши, тўланиши, тўхтатиб қўйилиши кабилар хусусида маълумотга эга бўлиш мақсадида республика бюджетдан ташқари Пенсия жамғармаси Юнусобод туман бўлими раҳбари Дилфуза ўафуровадан газетхонларни қизиқтирган саволларга жавоб олдик.\n«КОЛЛЕЖНИ ТУГАТДИМ, ҚАЕРГА ИШГА БОРАЙ?»\nБиринчи марта иш қидираётган, касби, мутахассислиги бўлмаган шахслар учун қандай иш мақбул, деб ҳисобланади? Моддий ёрдам беришга уларга қандай кафолатлар бор? Ишсизлик нафақаси кимларга берилади? Ишсизлик нафақасини тўлаш шартлари ва муддатлари қандай белгиланади? Бугунги саҳифамизда шу каби саволларингизга жавоб оласиз. - Мен касб-ҳунар коллежини тугатганман. Лекин соҳам бўйича иш топа олмаяпман. Қаерга мурожаат қилишим керак? Менга бир-икки марта иш топилди. Аммо булар доимий яшаш жойимдан анча узоқда. Менга маъқул келмаяпти.\nИШ ҲАҚИ ОШСА, «ДЕКРЕТ ПУЛИ» ҲАМ ОШАДИМИ?\nСизлардан келаётган ҳуқуқий мавзудаги саволларда ҳомиладорлик ва туғиш бўйича нафақа (декрет пули) ҳақида маълумот беришимизни сўрагансиз. Талаб ва истакларингизни ҳисобга олиб, ҳомиладорлик ва туғиш нафақаси ҳақида батафсил маълумот беришга ҳаракат қилдик. Саволларга тажрибали ҳуқуқшунос Гулчеҳра Пўлатова жавоб берди.\nЕР УЧАСТКАСИ ҚАЧОН ОЛИБ ҚЎЙИЛАДИ?\nИнсон зоти борки, ўзига уй-жой сотиб олади ёки ер олиб, уй-жой қуради. Фуқаро ер сотиб олганида унинг мулкка бўлган ҳуқуқлари қандай ҳимояланган? Мулк эгаси қандай ҳуқуқларга эга бўла олади? Қай ҳолатларда мулкка бўлган эгалик бекор қилиниши мумкин? Саволларингизга Республика ички ишлар Академияси ўқитувчиси Фарҳод Примов жавоб беради.\n«ПУЛЛАРИНГИЗНИ ОМОНАТ КАССАДА САҚЛАНГ!»\nСиз ортиқча маблағингизни уйда сақлай оласизми? Ортиқча маблағ йиғиб, нимадир харид қилмоқчисиз-у, пул жуда зарур бўлиб қолганида тўплаб қўйган маблағингиздан ишлатиб юборишингиз мумкин. Рўзғордан «зиқна»лик билан орттириб, пул йиғиш ҳар кимнинг ҳам қўлидан келавермайди. Шунинг учун пулларингизни омонат жамғармасига қўйганингиз яхши эмасмикан? Бугун сизга омонатга пул қўйиш тартиб-қоидалари ҳақида маълумот бериб ўтсак-да, қолганини ўзингиз ўйлаб кўрсангиз. Бизга бу масалада пойтахтимизнинг Мирзо Улуғбек туманида жойлашган «Ипотека Банк» Меҳнат филиалининг мини-банк ва жамғарма кассалар бўлими бошлиғи Умар Муроджонович Зиёев ёрдам беради.\nТОШКЕНТ ШАҲРИДА ДОИМИЙ ПРОПИСКАДАН ЎТИШ МУМКИНМИ?\nТошкент шаҳрида доимий пропискадан ўтишнинг янги талаблари қандай? Шаҳарга меҳмон бўлиб келиб, қариндошиникида ёки ижара уйда яшаётган фуқаро вақтинчалик пропискадан ўтиши шартми? Шу каби кўплаб саволларингизга малакали ҳуқуқшунос, Ўзбекистон Республикаси ИИВ Академияси ўқитувчиси Фарҳод Примов жавоб беради


Россияда миллатчилик сусайдими?\nРоссияда ўтган йили 30 дан ортиқ одам агрессив ксенофобия қурбони бўлди, 120 дан ортиқ одам жабрланди.\nДушанба куни Москвада жойлашган Инсон ҳуқуқлари бўйича бюро ксенофобия, ирқчилик ва миллатчилик асосида Россияда содир бўлган тўқнашув ва жиноятлар юзасидан 2011 йил давомида олиб борилган мониторинг натижаларини эълон қилди.\nИнсон ҳуқуқлари бўйича Москва бюроси мутахассислари “2011 йилда Россияда агрессив ксенофобия, ирқчилик ва тоқатсизлик” номли тақдим этган йиллик мониторинг натижаларига кўра, 2011 йилда олдинги йилларга нисбатан Россияда ксенофобия ва миллий адоват юзасидан содир этилган жиноятлар сони озайган.\nХусусан, “Инсон ва Қонун” Ҳуқуқий маълумот агентлиги раисдоши, Инсон ҳуқуқлари бўйича Москва бюроси ҳуқуқий эксперти Борис Пантелеев Озодликка ўтган йили Россияда миллатчилик ва ирқчилик кайфиятида содир этилган жиноятлар сони қарийб 1,5 баробарга камайганини айтди.\n- Биз буни ҳуқуқ-тартибот идораларининг фаоллиги билан боғлиқ, деб ҳисоблаяпмиз. Ниҳоят улар бизнинг босимимиз остида қандайдир натижаларга эриша бошлади, улар шунчаки илгари бажармаган ўзларининг бевосита вазифаларини бажаришга киришди, - дейди Борис Пантелеев.\nҲисоботнинг тақдимот маросимида Москва бюроси директори Александр Брод қурбонларнинг кўпчилиги доғистонликлар эканини маълум қилди.\nТақирбошлар ва миллатчилардан жабр кўрганлар орасида доғистонликлардан кейин ўзбеклар тургани қайд этилган: 2011 йилда Россиянинг турли минтақаларида 3 нафар ўзбек ўлдирилган, яна 5 киши жароҳат олган.\nМарказий осиёликлардан, шунингдек, тожик миллатига мансуб 1 киши ўлдирилгани, 2 киши жароҳатлангани, қирғизлардан 1 киши ўлдирилгани ва 4 киши яралангани айтилди.\nҲисоботга мувофиқ, ўтган йили Россияда рус миллатчилари ҳужуми оқибатида африкаликлар, арман, турк, хитой, грузин ва бошқа миллатга мансуб шахслар ҳам нобуд бўлган.\nБорис Пантелеевнинг айтишича, Россияда ксенофобия қурбонлари сони йил сайин камайиб бораётганига қарамасдан, миллатчиларнинг криминал раҳбарияти легаллашишга шошилмаётир, жамиятда эса миллатчилик кайфияти кучлилигича қолмоқда.\n- Афсуски, бу соҳада объектив, жиддий ўзгаришлар рўй бергани йўқ. Бу фақатгина ҳуқуқий ва ҳуқуқ-тартибот соҳасидаги ўзгаришлар натижалари. Жамиятнинг ўзида миллатчилик кайфияти пасайгани йўқ. Миллий масала Россияда изчиллик билан олиб борилаётгани йўқ. Миллатчилик давлатимизнинг юқори поғоналарига ўрмалаб чиқмоқда. Айниқса диний камситишлар жамиятнинг муайян қатламида кескин норозиликларга сабаб бўлмоқда. “Ҳуқуқий миллат”, “давлат асосларини шакллантирувчи миллат”, “ягона миллат” каби ибораларнинг давлат раҳбарлари томонидан ишлатилаётгани миллатчилик кайфиятининг янада кучайишига олиб келади, деган фикрдамиз, - деди Озодлик билан суҳбатда ҳуқуқшунос Борис Пантелеев Россия бош вазири Владимир Путиннинг ўтган ҳафта чоп этилган “миллий масала”га оид мақоласига ишора қиларкан.\nҲуқуқ ҳимоячиси Россияда яшаб, меҳнат қилаётган барча миллат ва элат вакилларининг тенг конституциявий ҳуқуқлари таъминланиши зарурлигини таъкидлади.\nМосквалик ҳуқуқ ҳимоячилари 2012 йил январининг биринчи ярмидаёқ миллатчи ва тақирбошларнинг уч ҳужуми қайд этилганини маълум қилишди: шу кунларда Калининградда яна бир Ўзбекистон фуқароси ўлдирилган.\n“Сова” ахборот-таҳлилий маркази директори Александр Верховский Россияда ксенофобия кайфиятида содир этилаётган жиноятлар камайишини вақтинчалик ҳодиса, деб билади.\n- Полиция ишининг самарадорлиги чексиз эмас. Узлуксиз қама-қама билан миллатчилик масаласини ҳал этиб бўлмайди, - деди Александр Верховский.\nИнсон ҳуқуқлари бўйича Москва бюроси ҳисоботига кўра, 2010 йили Россияда 46 киши ксенофобия қурбони бўлгани ва 193 киши жароҳат олгани қайд этилганди. Бу 2009 йилги кўрсаткичдан икки баробар кам экани айтилмоқда.


“Сўнгги қўнғироқ” садолари » "Kattaqo'rgon haqiqati" газетаси\nXarita: Демонстрационный сайт » Долзарб мавзу » “Сўнгги қўнғироқ” садолари\n“Сўнгги қўнғироқ” садолари\n25 май, 2019 0 159\nМамлакатимиздаги барча умумтаълим мактабларида “Сўнгги қўнғироқ” янграб, “Менинг мактабим–менинг уйим” тадбирлари кўтаринки руҳда нишонланди. Ушбу маънавий-маърифий тадбирлар тумандаги умумтаълим мактабларида ҳам юқори савияда ташкил этилди.\nЖорий йил туманда 2 580 нафар ёшлар умумтаълим мактабларининг 11-синфини тамомлади. Катта ҳаяжон ва улкан орзулар қанотида мустақил ҳаётга қадам ташлаётган ёшлар аллақачон ўз олдиларидаги мақсад ва вазифалар кўламини белгилаб олишган. Туман ҳокимлиги, давлат ва жамоат ташкилотлари вакиллари, маҳалла фаоллари иштирок этган умумтаълим мактабларидаги “Сўнгги қўнғироқ” тадбирлари “Менинг мактабим – менинг уйим” шиори остида юқори кайфиятда ўтди. Ҳаёт остонасига илк қадам қўяётган ёшларга пухта билим берган устозлар, ота-оналар ва тадбир иштирокчилари ўзларининг қимматли маслаҳатларини беришиб, битирувчиларга оқ йўл тилашди.\nАна шундай тадбирлардан бири тумандаги 17–мактабда бўлиб ўтди.Тадбир ўқувчиларнинг қалби ва онгига миллий истиқлол ғоясини, халқимизнинг юксак маънавияти ва инсонпарварлик анъаналарига садоқат туйғусини чуқур сингдириш, уларда келажакка ишонч, Ватанга муҳаббат каби туйғуларни шакллантиришга йўналтирилди.\n“Менинг мактабим – менинг уйим” тадбирларида ўқув йили сарҳисоб қилиниб, спорт мусобақалари, мусиқа танловлари, билимлар беллашуви ва умуман мактаб ҳаётида фаол иштирок этган фаол иқтидорли ўқувчилар ҳамда фидойи ўқитувчилар тақдирланди.\n– Мактабимизда 39 нафар ўқувчи 11-синфни битирди, – дейди 17-умумтаълим мактаби директори Ҳақиқат Ҳамраева. – Ушбу зиё масканида олган билимлари билан ўқувчиларимиз олий ўқув юртларига ўқишга кириб, келгусида шу Ватан, шу юрт эртаси учун хизмат қилса, биз устозлар учун бундан катта бахт бўлмайди.\nҲа, битирувчи ёшлар учун тарихий кун бўлиб қолган “Сўнгги қўнғироқ” тадбирлари барча умумтаълим мактабларининг ўқувчи-ёшлари учун мазмунли маънавий-маърифий тадбир бўлди десак, янглишмаймиз.


Роналдунинг нархи тушди, Шомуродовники эса кўтарилди! - 25 Марта 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nПятница, 2021-04-23, 6:34 AM\nГлавная / Bosh sahifa » 2021 » Март » 25 » Роналдунинг нархи тушди, Шомуродовники эса кўтарилди!\nРоналдунинг нархи тушди, Шомуродовники эса кўтарилди!\nТрансферларга ихтисослашган Transfermarkt портали Италия А Сериясида тўп тепаётган жами 143 нафар футболчининг профилини янгилади.\nУнга кўра, лиганинг энг ёрқин юлдузи Криштиану Роналдунинг трансфер суммаси 10 миллион еврога пасайди. 36 ёшли португалиялик ҳужумчи бунгача 60 миллион еврога баҳоланаётган эди. Энди унинг трансфер нархи 50 миллион еврони ташкил қилмоқда.\n- Шубҳасиз, Роналду А Сериянинг энг зўр ҳужумчиларидан бири бўлиб қолмоқда. Лекин ёши ўтиб бораётгани унинг нархига таъсир қилиши табиий. Асосийси эса, Роналду "Ювентус”га Европа Чемпионлар лигаси совринини олиб беролмади. Чунки у айнан шунинг учун таклиф этилганди. Клубнинг А Серияда бу йил муваффақиятсиз ўйнаётгани ҳам португалиялик юлдузнинг трансфер суммасини тушириб юборди, - деди Transfermarkt порталининг Италия бўйича бош муҳаррири Жатин Дитль.\nШунингдек, А Серияда ўйнаётган юлдуз даражасидаги футбол орасида Роналдудан ташқари "Наполи” ҳимоячиси Калиду Кулибали, "Ювентус” ҳужумчиси Пауло Дибаланинг трансфер нархи энг кўп – 10 миллион еврога арзолаб кетди.\nНархи кескин кўтарилган футболчилар орасида етакчи сифатида "Ювентус”нинг яна бир ҳужумчиси Федерико Кьезани кўрсатиш мумкин. Унинг трансфер суммаси 12 миллионга ошиб, айни пайтда 60 миллион еврони ташкил қилмоқда.\n"Аталанта” ҳимоячиси Кристиан Ромеро ва "Милан” ярим ҳимоячиси Франк Кессининг нархига яна 10 миллион евродан қўшилди.\nМДҲ мамлакатларида камол тапган футболчилар орсида фақатгина Элдор Шомуродовнинг трансфер суммаси ўсди. Қолганлари Элдордан қиммат баҳоланган бўлса-да, янгиланган рейтингда нархи тушган ёки ўзгаришсиз қолган.\nАлексей Миранчук – 1 миллион. Трансфер нархи 17 миллион евро.\n"Локомотив” етакчиси сифатида А Серияга йўл олган Алексей Миранчукнинг "Аталанта”даги фаолияти унинг нархига салбий таъсир қилди ва ярим мавсумда бир миллион еврога арзонлади. Россиялик футболчи гарчи кам майдонга тушаётган бўлса-да, самарали ҳаракатлари билан ажралиб турибди. У жами 625 дақиқа ўйнаб, иккита гол урди ва тўртта голли пас узатди. Лекин бу сайт мутахассислари эътиборини торта олмади.\nРуслан Малиновский – нархи ўзгармади. Трансфер суммаси 21 миллион евро.\n"Аталанта”да Алексей Миранчукнинг рақобатчиси ҳисобланган Украина футболи вакили Руслан Малиновский ўз мавқеини сақлаб қолди. Мавсумни захира ўриндиғида бошлаган Малиновский чемпионат ўртасига келиб, жамоанинг ишончли ўйинчилари қаторига қўшилиб олди.\nМутахассисларнинг таъкидлашича, агар бу рейтинг икки ой аввал тузилганида, Руслан ҳам бир неча миллионга арзонлашган бўларди. Лекин охирги 12 та учрашувда "гол+пас” тизимида тўрт очко тўплаб, ўз даражасини кўрсата олди.\nГенрих Мхитарян – нархи ўзгармади. Трансфер суммаси 20 миллион евро.\nАрманистоннинг бугунги кундаги энг машҳур футболчиси Англиядаги пасайишдан кейин А Серияда зўр ўйнаяпти. Лекин бу Transfermarkt мутахассисларини ҳайратга солгани йўқ. Улар Генрихнинг ёши ўтиб бораётганига эътибор қаратди. Одатда, ёши 30 дан ўтган футболчиларнинг трансфер суммаси аксарият ҳолатларда пастга шўнғийди. 32 ёшли Мхитираян "Рома” сафида 25 та учрашувда 9 та гол ургани унинг нархи сақланиб қолишига хизмат қилди холос.\nЭлдор Шомуродов – нарзи 500 минг еврога ошди. Трансфер суммаси 7 миллион евро.\nА Серияда биринчи мавсумини ўтказаётган легионеримиз Transfermarkt порталида ўзи учун рекорд суммага баҳоланди. Гарчи "Женоа” ҳамюртимизни олиш учун қўшимча бонуслар билан 9 миллион евро тўлашга розилиги аниқ бўлса-да, трансферлар портали Элдорнинг нархини 6,5 миллион евродан оширмаган эди.\nШомуродовнинг нархи кўтарилиб бораётганини мутахассислар қуйидаги омилларга боғламоқда. Элдор мунтазам бошланғич таркибда майдонга тушмоқда.”Ювентус”нинг ўзбек ҳужумчисига қизиқиши бор. Элдор учта гол урганидан ташқари, бир неча маротаба голларда бевосита иштирок этиб, жамоадошларининг тўп киритишига қулай вазиятлар яратиб берди. Ўзбек ҳужумчиси "Женоа” таркибида 1307 дақиқа ўйнаб, жами 9 та голга бевосита ҳисса қўшди.\nА Серияга қишда келган "Аталанта”нинг украиналик ярим ҳимоячиси Виктор Коваленко (6 миллион евро) ва "Фиорентина”нинг россиялик ҳужумчиси Александр Кокориннинг (4,5 миллион евро) профили янгилангани йўқ.\nUshbu ma'lumot Роналдунинг нархи тушди, Шомуродовники эса кўтарилди! dan olindi!\nКатегория: FUTBOL YANGILIKLARI / Новости футбола | Просмотров: 94 | Добавил: Роналдунинг нархи тушди, Шомуродовники эса кўтарилди! | Рейтинг: 0.0/0


ИЧАКЛАРЛАРНИ ДАВОЛАШ ва ТОЗАЛАШНИНГ БУДВИГ УСУЛИ - UzShifo.Info - Sog'lom Yashash Tarzi Sirlari\nHome SALOMATLIK ASOSLARI Ichaklar salomatligi ИЧАКЛАРЛАРНИ ДАВОЛАШ ва ТОЗАЛАШНИНГ БУДВИГ УСУЛИ\nИчаклар соғлиғи умумий соғлиқнинг асосидир. Ичаклар соғлом бўлмаса бошқа кўп касалликлар пайдо бўлаверади. Ичак микрофлораси иммунитетнинг 70% қисми учун жавоб беради (1). Бу микрофлора мия билан боғланади, шу сабабли ичаклар соғлиғи соғлом мия фаолияти учун ҳам жуда зарур (2). Демак ичакларнинг соғлом микрофлорасини таъминлашда эътиборли бўлиш жуда ҳам муҳим.\nБир кунда камида бир марта катта ҳожатга боришингиз керак, бундай бўлмаса бу бошқа касалликлар бошланишига олиб боради. Ичакларни даволаш, ичаклар микрофлорасини яхшилаш, қон ва лимфа тизимини тозалаш учун ичаклар тозаланиши керак.\nИчакларни тозалаш жараёни бир неча кундан бир неча йилгача давом этиши мумкин. Бу сизнинг ичакларингиз соғлиғига боғлиқ. Умрингиз давомида қанча кўп антибиотик олган бўлсангиз, ичаклар давоси ҳам шунча узоқ давом этади. Ичаклар носоғлом бўлса уларни бутунлай тузатиш фақатгина бир икки тозалаш билан битмайди, балки умумий овқатланиш тарзини соғломлаштириш, гижжаларни тушириш, жигар тозалаш (баъзан камида 6 марта) кабилар зарур бўлади.\nИчакларни тозалаш усуллари кўп. Қуйида биз ичаклар фаолиятини яхшилашнинг энг осон ва қулайларидан бирини кўриб чиқамиз.\nДОКТОР БУДВИГ ПАРҲEЗ УСУЛИ\nОлти марта Нобел мукофотига номинант бўлган Доктор Жоанна Будвиг бу усулни саратоннинг олдини олувчи ва тузатувчи усули деб таърифлаган. Шу билан бирга бу усул артрит, астма, диабет, қон босими муаммолари, неврологик муаммолар, склероз, гормонал бузилишлар, юрак касалликлари, псориаз, экзема, ҳуснбузар ва бошқа ҳроник касалликларда ижобий таъсир қилади. (3)\nМайдаланган зиғир уруғи истеъмол қилинганида истеъмол қилинган зиғир ҳажмидан 5 баробар кўп суюқлик ичилиши жуда муҳим.\nЗиғир уруғининг ивитилиб, ундирилиб, қуритилганини яна ҳам фойдали бўлади.\nБу диета учун сузма тайёрлашда ёғсиз сутдан қатиқ тайёрланади. Қатиқ 4 қават докага солиниб, зардоб ва сузмага ажратилади. Зардобни бошқа эҳтиёжларингиз учун ишлатиш учун сақлаб қўйсангиз бўлади. Бундай зардоб совутгичда ёпиқ идишда бир неча ой сақланади. Жуда юқори ҳароратда пастеризатсия қилинган сутларда сут протеинлари ўзгаришларга учрагани сабабли ушбу диета учун пастеризатсияланган сут тавсия қилинмайди\nҚўшимча маълумот учун яйловда боқиладиган сигир қаймоғи ва сарёғи табиий сарғиш рангда бўлади. Бунга сабаб яшилликлар ейдиган ҳайвон сутида каротин кўп бўлишидир.\nБу диетада сузма ва зиғир ёғи аралашмаси фақат қуйидаги рецепт бўйича тайёрланиши ва сузмасиз катта миқдорда зиғир ёғининг ўзи истеъмол қилинмаслиги керак. Бу диетада зиғир ёғи доим сузма билан бирга истеъмол қилиниши шарт.\nЗиғир ёғи ҳар ишлатилишдан олдин яхшилаб аралаштирилиши ва доим совутгичда сақланиши керак.\nСузмадаги олтингугуртли оқсиллар (сернистый белок) зиғир ёғи билан бирлашганда бу аралашмадаги тўйинмаган ёғ кислоталари ва бошқа моддалар тана ҳужайралари томонидан осон ўзлашади, дефиcит мавжуд органларни Омега-3 ёғлари билан тўйинтиради, ҳужайраларга кислород етиб бориши осонлашади.(4)\nБу диетада қуёшга тез-тез чиқиб туриш ва енгил жисмоний тарбия ҳам тавсия қилинади.\nТанланадиган зиғир ёғи совуқ услубда сиқилган, иситилмаган бўлиши, қўшимча моддаларсиз ва доим совутгичда сақланган бўлиши муҳим. Зиғир ёғини узоқроқ сақлаш учун кичикроқ идишларга (таҳминан 250 мл) солиб музлатилса, 12 ойгача бузилмайди. Керак пайти музхонадан олинади ва совутгичда эритилади. Қайта музлатилмайди. Совутгичда сақланмаган зиғир ёғи аччиқроқ мазага эга бўлади.\nЗиғир уруғи бир кунда 6 ош қошиқдан кўп истеъмол қилинмаслиги керак. Одатда бир кунда 1-3 ош қошиқ зиғир уруғи етарлидир.\nБу диетадан ташқарида профилактика учун зиғир ёғининг кунлик дозаси ҳар 45 кг учун 1 ош қошиқдир.\nБутун донлар қоронғи, ёпиқ идишда ва салқин жойда бир неча ой яхши сақланади. Майдаланган зиғир уруғи эса кўп сақланмайди, шу сабабли зиғир уруғи истеъмол қилинишидан олдингина майдаланиши лозим.\nЗиғир ёғини 37 C ҳароратдан юқорида қиздириш мумкин эмас.\nЗиғир ёғи ва сузма аралашмасига куркума ва мурч бирлашмасини қўшиш аралашмани яна ҳам фойдали қилади. Куркума яллиғланишларни кетказади, мурч эса курмуманинг организм томонидан осон ўзлашишини таъминлайди.\nКимёвий моддаларсиз ўстирилган ва радиация билан ишлов берилмаган зираворлар танланг.\nЗиғир ёғи совутгичда сақланиши муҳим, бўлмаса аччиқ мазаси пайдо бўлади.\nБу диетада қуйидагиларни истеъмол қилиш қатъиян ТАҚИҚЛАНАДИ:\nМаргарин, гидрогенлаштирилган ёғлар, транс ёғлар, рафинадланган ёғлар.\nОқ шакар, қанд, сироплар, патока, новвот.\nОқ нон, макарон, пишириқлар, жўҳори;\nМузқаймоқ, сут маҳсулотлари (тузсиз сузма, қатиқ, уй йогуртидан ташқари);\nҲайвон ёғлари ва гўшт,\nДенгиз маҳсулотларининг ҳаммаси;\nГени ўзгартирилган маҳсулотлар;\nРўзғорда ишлатиладиган кимёвий тозалаш воситалари (ўрнига чой содаси ва сирка ишлатинг);\nКимёвий таркиби зарарли бўлган косметика;\nМикротўлқинли печ (микроволновка), тефлон, алюмин идишларда овқат қилиш ва иситиш мумкин эмас. (Пўлат, чўян, керамика, шиша мумкин).\nПарҳез жараёнида қуйидагилардан фойдаланиш ва истеъмол қилиш МУМКИН:\nШиринликлардан: стевия, иситилмаган ва пастеризация қилинмаган табиий хом асал, араб хурмоси, анжир, магиз, ўрик, малина, қулупнай, қорағат каби табиий мевалар ва янги сиқилган(!) мева сувлари. Янги сиқилган мева ва сабзавот сувларига бироз сув (1/4 ҳажмда) қўшилиб ичилиши керак. Сабзи сувига сув қўшмаса ҳам бўлади, лекин бироз ёғ (рафинадланмаган, совуқ сиқим) қўшилса сабзидаги витамин А яхши ўзлашади.\nБарча сабзавот ва мевалар (пестицидларсиз);\nПарда пиширилган сабзавотлар;\nЁнғоқлар (ерёғоқдан ташқари). Қўшимча маълумот учун шу ерга босинг.\nУруғлар (масалан қовоқ уруғи, кунгабоқар уруғи…).\nШиринлаштрилмаган кимёвий моддаларсиз кокос стружкаси, кокос пюреси;\nХом какао (қовурилмагани);\nБутун донлар ва улардан тайёрланган ун. Қўшимча маълумот учун шу ерга босинг.\nУй товуғи тухуми;\nТабиий ачитқида пиширилган сарёғсиз нон (сарёғ зарарли маҳсулот бўлмаса ҳам бу диетада сарёғ ейиш тавсия қилинмайди);\nСовуқ сиқим ёғлари: зиғир ёғи, зайтун ёғи, кокос ёғи, рафинадланмаган кунгабоқар ёғи. Зиғир ёғи совутгичда сақланиши муҳим, бўлмаса аччиқ мазаси пайдо бўлади.\nБудвиг диетаси қандай амалга оширилади?\nБудвиг диета усули ичаклар ҳолатини яхшилайди, тозалайди ва соғломлаштиради.\nБу парҳез услубида катта миқдорда зиғир ишлатилгани учун уни сузма билан бирга истеъмол қилиш муҳим. Бундай қилинмаса фойда ўрнига муаммолар келиб чиқиши мумкин. Сузма ва зиғир аралашмаси организм томонидан жуда яхши ўзлашади.\nҚуйидаги аралашма блендерда аралаштирилиши, бир ҳил масса ҳосил бўлиши керак ва бундай аралашмада ёғ ажралиб туриши керак эмас. Сузма яйловда боқиладиган сигир ёки эчки сутларидан олиниши муҳим. Нотабиий яшаш шароитидаги қуёш кўрмайдиган, яшилликдан кўра бошқа озуқалар кўп ейдиган ҳайвонлар сути ҳам носоғлом бўлади. Сифатли сут деганда яйловда боқиладиган ҳайвон сутининг ултра-пастеризатсия қилинмаган тури назарда тутилади. Қуйидаги рецептларга куркума ва мурч бирлашмасини қўшиш яна ҳам яхши натижалар беради.\nБудвиг диетаси тезгина бошланмасдан аста секинлик билан бошланмши керак. Бунда бир неча кун (1-3 кун) олдин ҳар тонгда ферментланган карам сувини ичиш бошланиши керак. Озгинадан кўпайтириб, бир мартада 1 стакангача ферментланган карам суви ичилади. Озуқа сифатида кунига 3 маҳал пиширилган сулини ёки гречкани янги майдаланган зиғир уруғи (2-4 ош қошиқ) билан бирга ейилади. Кунига камида 3 маҳал иссиқ гиёҳ чойлари (крапива чойи, яплиз, малина барги, сули пояси, кўк чой…); эрталаблари соат 10 ларда янги сиқилган сабзи суви (ичига бироз совуқ услубда сиқилган ёғ қўшилади); қуртилмаган қичитқи ўтининг сиқилган сувини бироз янги сиқилган лимон суви ва бироз сув билан аралаштириб ичиш ҳам тавсия қилинади; янги сиқилган сабзавот сувлари (оқ шолғом, сабзи ва бошқалар) ичилади. Таом кетидан таом ейилиб аралаштирилиб ташланмайди.\nКофе майдалагич. Майдалаш тишлари алюмин бўлмагани яхши. Бу бизга зиғир уруғларини майдалаш учун керак бўлади. Зиғир уруғлари майдалангач, 20 дақиқа ичида ейилиши керак. Шу сабабли ҳаммасини олдиндан майдаламанг.\nҚўл блендери (таёқча блендер, иммерсион стиcк блендер) ёки оддий блендер.\nМева суви сиқувчи теҳника (соковыжималка).\nБарча массалиқлар блендерда аралаштирилади ва кунига 1 маҳал оч қоринга истеъмол қилинади. Бу аралашма нонушта сифатида ҳам истеъмол қилинса бўлади.\nТЎЛИҚ БУДВИГ ДИЕТАСИ (1-3 ой)\nМинерал сув ичилади. Бу сувга лимон суви, табиий олма сиркаси кабиларни қўшсангиз бўлади.\nКунлик зиғир ёғи профилактик дозаси ҳар 45 кг вазнга 1 ош қошиқ зиғир ёғидир. Ичаклар ҳолатини яхшилаш учун қуйидаги парҳез қилинганида ҳар 45 кг учун 3 ош қошиқ зиғир ёғи истеъмол қилиниши мумкин. Сузма ва бошқа массалиқлар зиғир ёғи ҳажмига пропортсионал тарзда кўпайтирилади ёки камайтирилади.\nНонуштадан аввал 0.5-1 стакан ферментланган карамдан ажралган сув\n♦ Будвиг мюслиси. Бу диетада асосий реcепт бўлган Будвиг мюслисини тайёрлаш учун қуйидаги массалиқлар блендер ёрдамида аралаштирилади:\nАччиқ қалампир (cayenne pepper) – чимдим\nҚуруқ мевалар (магиз, ўрик, араб хурмоси ва бошқалар)\nЁғ, сут ва асал блендерда бир ҳил масса ҳосил бўлгунча аралаштирилади. Сўнгра озгинадан сузма солиниб аралаштирилади. Масса жуда юмшоқ бўлиши ва ёғ кўринмаслиги керак. Керак бўлса яна бироз сут ёки сув қўшилади. Кейин қўшимча массалиқлар солиниб, аралаштирилади. Бу аралашма тайёрлангач, 20 дақиқа ичида истеъмол қилинишини кераклиги боис олдиндан кўп қилиб тайёрланмайди. Энг узўги ярим кун ичида истеъмол қилиниши лозим.\nСалат: ферментланган карам, кимчи, қирилган сабзи, қирилган турп, редиска, кашнич, кўк пиёз кабилар устидан Будвиг салат соуси қуйилади. Ферментланган карамда жуда камёб витамин К2 мавжуд бўлгани сабабли уни доим истеъмол қилиш тавсия қилинади.\n♦ Будвиг салат соуси: 2 ош қошиқ юмшоқ сузма (қатиқни 4 қават докага солиб ҳосил қилинади ва йогурт каби юмшоқ ҳолга келтирилади) ЁКИ 1 ош қошиқ қаттиқ сузма ва 1 ош қошиқ сифатли сут аралашмаси устидан 1 ош қошиқ Зиғир ёғи, 0.5 ош қошиқ янги сиқилган лимон суви ва/ёки табиий иситилмаган филтрланмаган олма сиркаси, 0.5 чой қошиқ хантал (горчица), бироз рафинадланмаган денгиз тузи (Celtic sea salt, HImalayan sea salt), кўкатлар (укроп ва бошқалар) солиниб, блендерда бир ҳил масса ҳосил бўлгунча аралаштирилади. Қўшимча равишда ферментланган бодрингга ўхшаш ферментланган сабзавотлар қўшсангиз бўлади.\n1) “Allergy and the gastrointestinal system“, G.Vighi, F.Marcucci, Clin Exp Immunol. 2008 Sep; 153(Suppl 1): 3–6.\n2) Gut–brain link grabs neuroscientists\n3) Dr. Johanna Budwig’s Healing Diet & Protocol\n4) Budwig Protocol\n5) Dr. Axe “Budwig Diet Protocol”\n6) BUDWIG DIET ESSENTIALS, RECIPES


Мазкур мурожаат ўрганиш учун Омбудсманнинг Қорақалпоғистон Республикасидаги минтақавий вакили Зухра Реймовага юборилди.\nМинтақавий вакил мурожаатчининг уй манзилига маъсул сектор раҳбари, маҳалла бўлим бошлиғи ва фуқаролар йиғини раиси билан борганида ҳақиқатдан ҳам фуқаро жуда оғир шароитда яшаётганига гувоҳ бўлди. Уйнинг том қисмидаги тахталарни ваҳмак (термит) ҳашароти еб битираётгани сабабли, турар-жой авария ҳолатига келиб қолган.\nҚолаверса, ёғингарчилик бўлса уй томидан чакки ўтади, иситиш тизими ишламагани сабабли уй доим совуқ ва зах ҳолатда бўлади.\nЎрганиш ишлари давомида фуқаро Б.З. ишсизлиги сабабли арзон турар-жой учун ипотека кредитини расмийлаштира олмаётгани ва тўловларни вақтида тўлаши учун ҳам доимий ишга эга бўлиши кераклигини маълум қилди.\nОмбудсман вакили Зухра Реймованинг аралашуви билан мурожаатчига шаҳар ҳокимлиги балансида турган Нукус шаҳар “Елиабад” МФЙ ҳудудида жойлашган хонадон вақтинча ажратиб берилди.\nҲозирги кунда фуқаро Б.З.нинг мутахассислиги бўйича доимий иш билан таъминланиш чоралари кўрилмоқда.


16.03.2021 10:44 0 1802\nОна тилимиз алла бўлиб қулоқларимиз орқали руҳимизга сингади, қалбимизга сизади. Биласизми, ҳеч бир чақалоқ унга айтилган алланинг сўзларини эслолмайди, аммо унинг ҳиссиёти бир умр ёдида қолади. Сиз ўзбек тилини дунё аренасида ғолиб бўлган спортчининг овозидан эшитганмисиз? Ёки Жаҳонга машҳур ёш ўзбек проффесорининг овозидан эшитганмисиз? Сиз ўзбек тилини Қодирийдан, Ғафур Ғуломдан, Усмон Носирдан, Чўлпондан эшитганмисиз?\nАфсус, орамизда эшитмаганлар ёхуд эшитишни истамаганлар кам эмас. Чунки, бугун ўзбек хонадонларида болаларни рус тил мактабларида ўқитишаяпти. Бу қувонарли ҳолат аслида, чунки қанчалар кўп тил ўргансак, дунёни шунчалар теран англаймиз. Илмимиз ошади, саводимиз кучаяди. Ахир бизнинг боболаримиз Ал-Беруний, Ал-Фаробий, Ибн Сино, Ал-Хоразмийлар 70 га яқин тилни мукаммал билган. Бироқ, танганинг иккинчи тарафи ҳам бор ва бу энг оғриқли нуқтамиз. Рус тилида тили чиққан ўспиринга ўзбекча гапиринг, бошқа тилда жавоб оласиз, энг ёмони ундан русча сўзнинг ўзбекча маъносини сўранг, билмайди. У келажакда олим, балки бирор лавозимнинг эгаси бўлар, ёки раҳбар бўлиб ёрдамчиси ёзиб берган матн билан халқи олдида нутқ сўзлар, аммо ўша халқни сева олармикан? Келинг, оддий ишчи бўлиб қолди дейлик, бу унданда ёмон. Чунки олим ёки раҳбар иши юзасидан ўзбек тилини ўрганиб олар, лекин оддий ишчининг бунга эҳтиёжи кам. Рус тилида тили чиққан инсон она тили қадрини қаердан билади? Ўзи-ку билмас, фарзандларини ҳам шундай катта қилса, бу бутун бошли авлод ўз тилини тобора унитишидан дарак эмасми? Тарихда бундай ҳодисалар жуда кўп бўлган. Узоққа бормайлик. Бобом айтиб берардилар мустамлака пайти, шаҳар жойларда ўзбекча гаплашишмас, рус тилини билмаганни ишга олишмас экан. “Одамларнинг тили тугул, ўзини русдан фарқи қолмади” дейишаркан ёши улуғ оқсоқоллар. Наҳотки яна айни хатоларни қиламиз, битта фарқи бошимизда бизни ўзга тилни билишимизни шарт қилиб қўядиганлар йўқ. Аслида тилни унитаётган халқ, ўзлигини унутаётган халқдир. Бу мисли кўринмас ижтимоий фожиа ва бу фожиани яратишга бизни асло ҳаққимиз йўқ. Она тилим дея жонидан, ҳаётидан воз кечганларни унитишга, биздан кейинги авлодга ўзбекнинг ўз тилини униттиришга ҳаққимиз йўқ.\nДарвоқе яна бир шева муаммоси! Баъзи оммавий ахборот воситаларида ҳам баъзи бошловчилар томонидан шевада гапириш урф бўлди. Қонун-қоидаларга мутахассисларнинг ўзи амал қилмаяпти. Агар шу кетишда давом этсак, миллий бирлик, аҳиллик деган тушунчалар қаерга кетади? Адабий тил меъёрига тушмас эканмиз, ўртадаги тафовутларни йўқотмас эканмиз кучли миллат бўлишимиз даргумон. Ахир бизнинг она тилимиз давлат тили ҳисобланган, ўзбек адабий тили. Уни севиш, ардоқлаш саҳнада тўрт қатор шеър айтиш билан ҳам, экранда баралла халқим деб қўшиқ куйлаб, суратга олиш ишлари тугагач “Я очень устала” дейиш билан ҳам ўлчанмайди. Аввало, уни ўрганишимиз ва ўргатишимиз керак. Чунки, бу тил биз учун аждодлардан омонат. Юқорида таъкидлаганимиздек гўдакликдан бери бизга йўлдош она тилимиз, ҳаёт чироғимиз сўнаётган вақтда ҳам ёнимизда бўлади. Ҳеч замонда бир ўзбек яқинларидан рози-ризочилигини инглиз ёки рус тилида олганми! Шу боисдан ҳам тилимизни асраб-авайлашимиз ва келажак авлодга асл ҳолида етказишимиз зарур. Зеъро тил, нафақат инсон балки бутун бир миллатга ато этилган улуғ неъматдир.


Ўзбекистон қамоқхоналарининг собиқ куратори¸ МХХ полковниги қамоққа олинди « Ўзбекистон Халқ Ҳаракати\n28 February 2018 - 20:11\n“Озодлик” радиосининг хабар беришча, Ўзбекистон Миллий хавфсизлик хизмати раисининг собиқ ўринбосари¸шу кунларда умрбод қамоқ жазосини ўтаëтган Шуҳрат Ғуломов буйруғига кўра, қамоқхоналардаги айрим маҳкумларни “ликвидация қилиш”да қатнашган 42 яшар полковник Тоймуроз Алимов 26 февраль куни ҳибсга олинган.\nАлимовнинг ҳибсга олинишига алоқадор мулозимнинг исми сир қолиш шарти билан “Озодлик” радиосига айтишича¸ МХХнинг Коррупция ва уюшган жиноятчиликка қарши кураш бошқармаси (2018 йил февралида тугатилган – таҳр) бошлиғи ўринбосари бўлиб ишлаган Тоймуроз Алимовга нисбатан Ўзбекистон Жиноят Кодексининг 97-модда, («Қасддан одам ўлдириш»), 301-модда («Ҳокимиятни суистеъмол қилиш») ва 230-моддалари («Айбсиз одамни жавобгарликка тортиш») асосида айблов илгари сурилган.\nТерговга алоқадор мулозимнинг айтишича¸ гумондор Тоймуроз Олимжонович Алимов Ўзбекистон Ҳарбий прокуратураси сўровига мувофиқ ҳибсга олинган ва Ички ишлар вазирлиги тергов изоляторига олиб келинган.\nЎзбекистон Мустақил ҳуқуқ ҳимоячилари ташаббус гуруҳи раҳбари Суръат Икромов “Озодлик” радиоси билан 28 февраль кунги суҳбатда Тоймуроз Алимовнинг айнан Ўзбекистон Жиноят Кодексининг 97-моддаси ( «Қасддан одам ўлдириш») бўйича ҳибсга олингани ва Алимовнинг маҳбусларни мунтазам қийнаганига оид маълумотларга эга эканини билдирди.\nҲуқуқ фаоли иддаосига кўра¸ Алимов “МХХ назаридаги исталмаган шахсларни¸ сир сақланиш зарур бўлган ҳодиса гувоҳларини атайлаб ўлдириш” билан мунтазам шуғулланган.\nИкромовга кўра¸ Тоймуроз Алимов қийноқ қўллагани учун қамалган илк мулозим эмас.\nМолиявий жиноятларда айбланиб¸ 2015 йили Алимов гуруҳи томонидан тергов қилинган собиқ маҳкум “Озодлик” радиоси билан 28 февраль кунги суҳбатда Тоймуроз Алимов қилмишларига гувоҳ бўлганини айтади.\n“Шахсан Тоймуроз Косон жазони ижро этиш муассасасига бориб¸ 44 яшар маҳкум Б.Н.Қ.(бу шахснинг тўлиқ номи “Озодлик” радиосига маълум. Айбсизлик презумпцияси нуқтаи назаридан уни ошкор қилмаëтир – таҳр.) га маҳбуслар ликвидацияси бўйича топшириқ берганига гувоҳман. Бу одам бир неча марта товламачилик¸ одам ўлдириш жинояти билан қамалган. Асли фарғоналик¸ ҳозир Чилонзорда яшайди. Тоймуроз шу болага шахсан 97-бўйича ( «Қасддан одам ўлдириш») буюрганига гувоҳман”¸ дейди собиқ маҳкум.\nГенерал лавозимида ишлаган полковник\nТоймуроз Алимов фаолияти билан яқиндан таниш бўлган расмийнинг айтишича¸ у расмий рутбаси полковник бўлатуриб¸ генерал ўтириш керак бўлган лавозимда ишлаган.\n“2007 йилдан 2014 йилгача МХХнинг уюшган жиноятчиликка қарши кураш бўлинмаси бошлиғи бўлиб ишлади. 2014 йилдан 2015 йилгача Коррупция ва уюшган жиноятчиликка қарши кураш бошқармаси раҳбари ўринбосари бўлган. 2015 йилдан 2017 йилнинг май ойигача Наманган вилоят МХХнинг коррупцияга қарши кураш бошқармаси бошлиғи бўлган. 2017 йил май ойидан 2018 йил 5 февралгача МХХнинг коррупцияга қарши бўлинмаси бошлиғи бўлиб ишлади. Охирги лавозими генеральский лавозим деб қадрланади¸ дейди мулозим.\nҒуломов ўз собиқ ходимларига қарши кўрсатма бермоқда\nЎзбекистон ИИВ ходимларидан бирининг “Озодлик” радиосига айтишича¸ Шуҳрат Ғуломов буйруғига кўра, қамоқхоналарида сақланган баъзи маҳкумларни “ликвидация қилиш” жинояти тўрт ойдан бери МХХ тарафидан текширилмоқда.\nИИВ ходими сўзларига кўра, ноябрь ва декабрь ойларида ўтказилган қайта терговда Шуҳрат Ғуломов ўзига қўйилган барча айбловлар қатори сиёсий ва диний маҳкумларни йўқ қилиш амалиётига бошчилик қилганига ҳам иқрор бўлган. ИИВ ходимига кўра¸ қайта терговни МХХ зобити Анвар Ҳалимбетов олиб бормоқда.\nЎтган ой “Элтуз” нашри афв асосида озодликка чиққан маҳкум билан суҳбатни эълон қилган эди. Бу суҳбатда МХХ ходимлари¸ хусусан¸ Тоймуроз Алимов гуруҳи қасддан ўлдиргани иддао қилинган уч маҳкумнинг исми келтирилади.\nИддаога кўра¸ маҳкумлар¸Таваккал Ҳожиев¸ Ҳамидулло Омонов ва Илҳом Ибрагимовлар қийнаб ўлдирилган.\nПарламент собиқ депутати ҳам қийноқ қурбони бўлдими?\n“Озодлик” радиоси мухбири Тоймуроз Алимов қийноғидан кейин ўлди¸ деб ишониладиган хоразмлик Рейимбой Йўлдошев яқинлари билан гаплашди. Яқинларининг айтишича¸ 1989 йилги парламентда “Эрк” фракцияси аъзоси бўлган Рейимбой Йўлдошев 2007 йили қамоққа олиниб¸ 2010 йил августида қамоқда уриб ўлдирилган.\n“Ўликни олиш учун Қизилтепадаги турмага борганимизда¸ қамоқхона нозирлари бизга “нима қилса МХХ қилди¸ бизнинг айбимиз йўқ” деди. Рейимбой билан бирга ўтирганлар қамоқдан чиқиб¸ бизга уни Алимов группаси ўлдирганини айтди”¸ деди қамоқда ўлган собиқ депутат яқинларидан бири.\n“Озодлик” радиоси ихтиëрида бундай иддаоларни тасдиқловчи далил-ҳужжат ҳозирча йўқ.\n“Озодлик” радиоси суҳбатлашган ИИВ ходимининг ишонишича¸ Рейимбой Йўлдошев мухолифатчи Муҳаммад Солиҳга хайрихоҳ шахслардан бири бўлгани учун қамалган ва жисмонан йўқ қилинган.\nТошкентлик ҳуқуқ ҳимоячиси Суръат Икромов “Озодлик” радиоси билан суҳбатда ўз тасарруфидаги маълумотларга асосланиб¸ “ўнларча маҳкум Тоймуроз Алимов бошқарган гуруҳ тарафидан жисмонан йўқ қилинган”ини иддао қилди.\nАйни пайтда “Озодлик” радиоси ҳибсга олинганида МХХ тарафидан қийноққа солингани оқибатида ўлганлар ҳақида маълумот йиғмоқда.\nСиз бу жараëнга бевосита алоқадор бўлсангиз¸ ўзингиз ëки яқинларингиз бевосита Алимов ва унинг гуруҳи томонидан тергов қилинган бўлса¸ марҳамат¸ тафсилотларни “Озодлик” радиоси билан ўртоқлашинг.


Хатми Қуръонга марҳабо-3 - Fitrat.uz\nБош саҳифа / Қуръон / Хатми Қуръонга марҳабо-3\nIyun 2, 2017\tХатми Қуръонга марҳабо-3da fikr bildirishni o'chirish 251 Кўришлар\nҚуръони Карим Аллоҳнинг каломи эканида шубҳа йўқ. Ушбу ҳақиқатни яхши англаб етган мусулмон уммати, хусусан, уларнинг илк авлоди Қуръонга ўзгача эътибор бериб, ўз ҳаётларини бу илоҳий арқонга чамбарчас боғлаб олишган эди. Улар Қуръонсиз ҳаётни тасаввур ҳам қила олишмасди. Салафи солиҳларимиз, улуғ аждодларимиз ҳаётнинг бошқа жабҳаларида барчага ўрнак бўлганлари каби, Қуръони Каримга боғлиқлик, уни хатм қилиш хусусида ҳам ҳаммамиз учун гўзал намунадирлар. Шу боис навбатдаги суҳбатимиз шу ҳақда боради.\nЮқорида айтилганидек, саҳобаи киромлар ва улардан кейинги салафи солиҳларнинг кўпчилиги Қуръони Каримни бир ҳафтада ёки бир ойда хатм қилишни вазифа қилиб олишган эди. Бу улар учун оддий ҳолат бўлган. Шунинг учун ҳам бу борада келган хабарлар жуда кўп. Биз ҳозир улардан айрим машҳурларини намуна сифатида келтириб ўтамиз. Бу маълумотлар ғайрат ва ҳимматимизни уйғотиб, Қуръони Каримни ўқишга бўлган иштиёқимизни зиёда этса, ажаб эмас.\n* Қосим ибн Салом ўзининг «Қуръон фазилатлари» номли асарида саҳиҳ санад билан ривоят қилади:\n«Абдуллоҳ ибн Масъуд розияллоҳу анҳунинг ўғли Абдурраҳмон айтадики, Абдуллоҳ розияллоҳу анҳу жумадан жумагача Қуръонни бир ўқиб чиқар экан. Рамазонда эса ҳар уч кунда хатм қилар экан».\n* Ибн Абу Шайба Ҳишом ибн Урвадан ривоят қилишича, Урва ибн Зубайр розияллоҳу анҳу ҳар етти кунда бир хатм қилар экан.\n* Абу Муҳаллабдан ривоят қилинади:\n«Убай ибн Каъб розияллоҳу анҳу Қуръонни ҳар саккиз кечада хатм қиларди. Тамим Дорий розияллоҳу анҳу эса етти кунда хатм қилар эди».\n* Аҳмад ибн Абдуллоҳ ибн Юнусдан ривоят қилинади:\n«Маъруф ибн Восил Таймий «Бану Амр ибн Саъд» масжидида имом эди. У сафарда ҳам, муқимликда ҳам ҳар уч кунда Қуръонни хатм қиларди. Қавмига олтмиш йил имомлик қилиб, бирор марта ҳам намозда саҳв қилмади, чунки намоз унинг учун ўта аҳамиятли эди».\n* Салом ибн Абу Мутиъдан ривоят қилинадики, буюк тобеъин Қатода раҳматуллоҳи алайҳ ҳар етти кунда хатм қилар экан. Рамазон келса, уч кунда ва унинг охирги ўн кунлигида эса ҳар куни бир хатм қилар эди.\n* Солиҳ ибн Умар Холийдан ривоят қилинади:\n«Ҳасан Басрий асҳоблари билан ўтирарди. То Мансур ибн Зозон Қуръонни хатм қилмагунча ўрнидан турмасди».\n* Сулаймон Аъмаш улуғ фақиҳ Иброҳим Нахаъийдан ривоят қилади: «Алқама Қуръонни беш кунда, Асвад ибн Язид олти кунда, Абдурраҳмон ибн Язид эса етти кунда хатм қилар эди».\nУшбу саналган кишилардан Алқама раҳматуллоҳи алайҳ Абдуллоҳ ибн Масъуд розияллоҳу анҳунинг энг йирик шогирдларидандир. Асвад ибн Язид розияллоҳу анҳу – саҳобий, Иброҳим Нахаъийнинг тоғаси. Абдурраҳмон ибн Язид эса Асвад розияллоҳу анҳунинг укаси, тобеъинларнинг пешволаридан. Иброҳим Нахаъий ўзи ҳам тобеъинлардан бўлган. У киши Рамазонда ҳар уч кунда бир хатм қилар, охирги ўн кунликда эса икки кунда хатм қилар экан.\n* Муҳаммад ибн Фузайл ибн Ғазвон отасидан ривоят қилади: «Курз ибн Вабранинг уйига кирдим. Кўп тик тургани учун намозгоҳида бир чуқурча қилиб, унга похол тўлдириб, устига мато тўшаб қўйган экан. У бир кеча‑кундузда уч марта хатм қилар эди».\nЯъни улуғ тобеъин Курз ибн Вабра раҳматуллоҳи алайҳ қиёмда узоқ туриш учун оёқ остини юмшоқ қилиб, махсус жой ҳозирлаб олган экан. Бу ҳам бўлса, уларнинг ибодатга жуда ҳам иштиёқманд, ҳарис бўлганларидан эди.\n* Муҳаммад ибн Мисъар айтади: «Отам Қуръоннинг ярмини ўқимагунча ухламас эди. Вазифасидан фориғ бўлгач, ридосини юмалоқ қилиб ўраб, ўшанга бош қўйганча бироз мизғиб оларди. Кейин худди бирор нарсасини йўқотиб қўйиб, ахтараётган одамдек, сакраб турарди‑да, тишини мисвоклаб, таҳорат қилиб, меҳробга юзланар, шу ҳолда тонггача бедор бўларди. У бу ишини иложи борича махфий тутишга ҳаракат қиларди».\nМуҳаммад ибн Мисъарнинг отаси Мисъар ибн Кудом буюк муҳаддис, обид, ўз даврида Ироқнинг энг улуғ шайхи бўлган. У ҳижрий 155 санада вафот этган.\n* Ато ибн Жабала айтади: «Мансур ибн Муътамирнинг онасидан Мансурнинг амаллари ҳақида сўрашган эди, у шундай деди: «У кечанинг учдан бирида Қуръон ўқир, кейинги учдан бирида йиғлаб, қолган қисмида дуо билан машғул бўларди».\nМансур ибн Муътамир кўфалик улуғ муҳаддислардан бўлган, ҳижрий 133 санада вафот этган.\n* Ҳофиз ибн Асокирнинг ўғли Қосим айтади: «Отам ҳамиша жамоат намозига қатнашар ва Қуръон тиловат қилар эди. Ҳар жума Қуръонни хатм қиларди. Рамазонда эса ҳар куни бир хатм қиларди».\n* Ибн Ҳажар Асқалоний раҳматуллоҳи алайҳ имом Ҳокимдан қуйидагиларни ривоят қилади:\n«Менга Муҳаммад ибн Холид хабар бердики, Муқсим ибн Саъд шундай дебди:\n«Рамазоннинг биринчи кечасида Муҳаммад ибн Исмоил Бухорийнинг олдига асҳоблари тўпланар, у киши уларга намоз ўқиб берар эди. Ҳар ракъатда йигирма оят ўқир ва шу зайлда Қуръонни хатм қиларди. У саҳарда Қуръондан ярмидан учдан бир қисмигача ўқир ва ҳар уч кечада саҳар чоғида хатм қилар эди. Шунингдек, Рамазонда ҳар куни кундузи Қуръонни бир хатм қиларди ва хатми ифтор пайтида бўларди. У: «Ҳар хатм пайтида ижобат бўладиган дуо бор», дер эди».\n* Имом Бухорийнинг шайхи Алий ибн Мадиний раҳматуллоҳи алайҳдан ривоят қилинишича, буюк муҳаддислардан бири Абдурраҳмон ибн Маҳдий ҳар икки кечада хатм қилар экан. Унинг ҳар тунги вазифаси Қуръоннинг ярмини ўқиш бўлган.\n* Хатиб Бағдодий «Тарихи Бағдод» номли китобида имом Осимнинг шогирди, қироат илми имомларидан бири Абу Бакр Шуъба ибн Айёш раҳматуллоҳи алайҳнинг бир шогирдидан қуйидагиларни нақл қилади: «Абу Бакрнинг қорачиғи оқиб тушди. Шунда у менга: «Уни кафтимга қўйчи», деди. Мен уни кафтига қўйдиму, йиғлаб юбордим. Шунда у: «Менга йиғлаяпсанми, ҳолбуки, мен саксон йил Қуръон ўқидимку?! Сенга яна бир бошқа нарсани ҳам айтиб берайин, ўғлим. Мен касал бўлганимда ҳар кеча албатта Қуръон ўқирдим», деди».\n* Хатиб Бағдодий ёзади: «Шуъбанинг вафоти яқинлашганда синглиси йиғлади. Шунда буюк имом: «Нега йиғлайсан? Анави бурчакка қара, мен у ерда ўн саккиз минг маротаба хатм қилганман», деди.\nСалафи солиҳлар ичида бир кеча‑кундузда бир марта хатм қилганлар жуда ҳам кўп бўлган. Жумладан, Усмон розияллоҳу анҳу, Тамийм Дорий, Саъид ибн Жубайр, Мужоҳид, имом Шофеъий ва бошқаларни – Аллоҳ ҳаммаларини раҳматига олсин – санаб ўтиш мумкин. Асвад ибн Язид розияллоҳу анҳу Рамазон ойида ҳар кеча битта, бошқа пайтда эса олти кунда бир хатм қилар эди.\nИмом Нававий раҳматуллоҳи алайҳ «Ат‑Тибйан фи адаби ҳамалат ал‑Қуръан» китобида бир кунда уч марта, тўрт марта ва ҳатто саккиз марта хатм қилганлар ҳам ўтганини нақл қилади. Мисол учун, Муовия розияллоҳу анҳунинг халифалик даврида Миср қозиси бўлган Сулайм ибн Итр бир кеча‑кундузда уч бора, бир ривоятда тўрт бора хатм қилишини зикр қилади.\n* Буюк тобеъинлардан Абу Абдурраҳмон Суламий раҳматуллоҳи алайҳ айтди: «Мен Шайх Абу Усмон Мағрибийнинг «Ибн Котиб розияллоҳу анҳу кундузи тўрт маротаба ва кечаси тўрт маротаба хатм қилар эди», деганларини эшитганман. Имом Нававий ушбу гапни келтира туриб: «Бир кеча‑кундузда энг кўп хатм қилганлар хусусида бизгача етиб келган хабарлар ичида энг юқори адади шу», дейди.\n* Аҳмад Даврақий тобеъинларнинг обиди бўлган Мансур ибн Зозон раҳматуллоҳи алайҳ ҳақида сўзлаб, шундай дейди: «У пешин билан аср намози орасида бир бора хатм қилар, шунингдек, шом ва хуфтон орасида ҳам бир марта хатм қилар эди. Рамазонда хуфтонни кечанинг тўртдан бир қисми ўтгунга қадар кечга сурар эди. У Рамазон ойида шом билан хуфтон ўртасида Қуръонни икки марта тугатиб, яна озгина ўқиб қўяр эди».\n* Абу Довуд саҳиҳ санад билан Мужоҳиднинг Рамазон ойида шом билан хуфтон оралиғида Қуръонни хатм қилишини ва бу Рамазоннинг ҳар кунида такрорланишини ривоят қилган.\nМужоҳиддан ривоят қилинади: «Улуғ тобеъин Алий Аздий Рамазон ойида ҳар кеча шом ва хуфтон орасида бир бора хатм қилар эди».\n* Улуғ саҳобий Абдурраҳмон ибн Авф розияллоҳу анҳунинг ўғли, Мадина фақиҳи Иброҳим ибн Саъд ҳақида ўғли шундай ҳикоя қилади: «Отам сонларини ёпиштириб чўкка тушиб ўтириб олиб, то Қуръонни хатм қилмагунча оёқларини ёзмас эди. Рамазоннинг йигирма бир, йигирма уч, йигирма беш, йигирма етти ва йигирма тўққизинчи кунларида хатм қилмасдан оғиз очмас эди. У шом билан хуфтон орасида ифторлик қилар ва кўпинча мени юбориб, мискин кишиларни чақиртириб, улар билан ифторлик қилар эди».\n* Абдулкарим ибн Муовия раҳматуллоҳи алайҳдан ривоят қилинади:\n«Менга айтишларича, Ибн Сириннинг қизи Ҳафса ҳар кеча Қуръоннинг ярмини ўқир экан».\n* Ҳажжож ибн Зайддан ривоят қилинади:\n«Улуғ тобеъин Талиқ ибн Ҳабиб: «Мен белим толгунча Аллоҳ учун қоим бўлишни яхши кўраман», дер ва кечаси намоз ўқиганда Қуръоннинг аввалидан бошлаб, Ҳижр сурасигача (яъни 14 пора) ўқир эди».\n* Имом Заҳабий раҳматуллоҳи алайҳ айтди: «Зоҳид, обид, Абу Аббос ибн Муҳаммад ибн Саҳл ибн Ато Адамий ҳар куни бир хатм қиларди. Рамазонда эса тўқсонта хатм қиларди. У тафаккур ва тадаббур билан ўқиш учун алоҳида бир хатм бошлаган эди, ўн йилдан ортиқ муддат кетиб қолди».\n* «Сифатус‑софва» китобида таъкидланишича, Абу Аббос Адамий раҳматуллоҳи алайҳ Қуръоннинг яширин маъноларини англаш учун алоҳида бир хатм бошлаб, ўн неча йилда ҳам тугата олмаган ва хатм якун топмай, вафот этган. У киши ҳижрий тўртинчи асрнинг йирик машойихларидан бўлган.\nҲа, Ислом умматининг дастлабки авлодлари, улуғ аждодларимиз Қуръони Каримга ана шундай боғланган, ҳиммати баланд кишилар бўлишган. Уларнинг ютуқлари, буюкликлари ҳам шунда эди. Бу мавзунинг давомини Рамазонда хатм қилиш хусусида ёзиладиган битикларга қолдирамиз.\nАввалги Фарзандларимиз – жаннат райҳонларидир\nКейинги Шавкат Мирзиёев: «Адашган инсонларни маърифатга чақиришимиз керак»


Cобиқ СССР ҳудудида истеъмол нархлари ўсиши бўйича Ўзбекистон биринчи ўринни эгаллади - Zamin.uz\n15:51 / 17.11.2018\nCобиқ СССР ҳудудида истеъмол нархлари ўсиши бўйича Ўзбекистон биринчи ўринни эгаллади\nЎзбекистон ва Украина собиқ СССР ҳудудида истеъмол нархлари ўсиши бўйича биринчи ўринни эгаллади. Учинчи ва тўртинчи ўринларда Тожикистон ҳамда Беларусь. Бу ҳақда Беларусь оммавий ахборот воситалари статистик маълумотлар таҳлилига асосан хабар бермоқда.\n2018 йил январь-октябрь ойларида собиқ СССР ҳудудида истеъмол нархлари ўсиши бўйича Ўзбекистон (9,5%), Украина (7,4%) ва Тожикистон (4,5%) «етакчига» айланди. БелаПАН томонидан ўтказилган миллий статистика органлари маълумоти таҳлилига кўра, 10 ой якунлари бўйича Беларусда нархлар 4,2%га ошди.\nПастроқ инфляция даражаси Эстония (4,1%), Қозоғистон (3,7%), Латвия (3,1%), Россия (2,9%), Литва (2,7%), Грузия (0,4%) ва Озарбойжонда (0,2%) кузатилди.\nАрманистонда нархлар 0,7 фоизга, Қирғизистонда 0,9 фоизга пасайган. Туркманистон бўйича фақат йилнинг биринчи ярми бўйича маълумотлар эълон қилинди (нархларнинг ўсиши 8,9%), Молдовада ҳеч қандай ўзгариш йўқ.\nОктябрь ойида Беларусда нархлар 0,5%га кўтарилди. Худди шу кўрсаткич Эстонияда ҳам қайд этилган. Бу Украина (1,7%), Ўзбекистон (1,3%), Латвия, Тожикистон (0,7%дан) ва Литвадан (0,6%) кейин олтинчи ўрин. Кейинги поғоналарда: Қозоғистон, Молдова, Россия (0,4%дан), Грузия, Қирғизистон (0,3%дан), Озарбойжон (0,2%) ва Арманистон (0,1%). «Замин» янгиликларини «Вконтакти»да кузатиб боринг\nЯнгиликлар » Ўзбекистон » Cобиқ СССР ҳудудида истеъмол нархлари ўсиши бўйича Ўзбекистон биринчи ўринни эгаллади


ИнтерФУТБОЛ :: Футбол соҳасидаги гўзал хонимлар (фотогалерея)\nФутбол соҳасидаги гўзал хонимлар (фотогалерея)\nБританиялик телебошловчи Жулс Брич футбол кўрсатуви чоғи катта ваъда берди: «Агар Муҳаммад Салоҳ жорий мавсум АПЛ тўпурарлари пойгасида ғолиб чиқса, эфирда «ҳунар» кўрсатаман».\nҚандай «ҳунар»? Айтиш шарт эмас. У Ғарб маданиятига хос томоша ҳақида сўз очиб, аввало, кўрсатувга қизиқишни орттиришни ўйлади, шекилли. Аслида спорт репортажлари мутлақо бошқа йўналиш.\nДейлик, бу олдиндан тайёрланган матнни шунчаки, равон ўқиб бериш, об-ҳаво маълумотлари билан таништириш ёки диктор ролини бажариш эмас.\nФутбол ҳақидаги кўрсатув бошловчисидан кўп нарса талаб қилинади: ўйинни тушуниш, тактик услублардан бохабар бўлиш, муайян вазиятни тўғри баҳолаш, қоидаларни билиш... Акс ҳолда, у миллионлаб мухлислар кулгуси остида қолади.\nШунга қарамай, охирги йилларда ҳурлиқо аёллар ҳам ҳаттоки, таҳлилий кўрсатувларни олиб боришга жазм этишяпти. Тўғри, кўпчилик аввало, аёл бошловчининг гўзаллигию, бежирим либосига қарар, балки, аммо унинг микрофон орқали айтадиган гаплари ҳам катта аҳамиятга эга, барибир.\nХуллас, қуйидаги мақола (манба - soccer.ru сайти) Брич ва у каби футбол кўрсатувларининг гўзал иштирокчилари ҳақида...\nЖулс БРИЧ (Буюк Британия)\nАфсонавий Гари Линекер вақтида эксперт сифатида антиқа ваъда бериб, уялиб қолганди. Яъни афсонавий собиқ ҳужумчи «Лестер»нинг чемпион бўлишига шубҳа билан қараб, агар «тулкилар» АПЛда ғолиб чиқишса, кўрсатувга битта трусада чиқишини айтганди.\nБританиялик нозанин журналист машҳур футбол намояндасидан ибрат олган кўринади. Тўғри, унинг ваъдаси мазмуни бироз бошқача. Брич хоним «Ливерпуль» етакчиси Муҳаммад Салоҳнинг АПЛ бош тўпурарига аталган соврин соҳиби бўлишига ишонмаяпти, чоғи.\nЭҳтимол, у антиқа томоша ҳақидаги ваъда воситасида кўрсатув рейтингини оширишни ўйлаётгандир... Зеро, мисрлик футболчи тўп-урарлар пойгасида ғалаба қозониш учун етарли имкониятга эга. Мисол учун, терма жамоалар ўйинлари туфайли юзага келган қисқа танаффусдан олдин «покер»га эришди.\nҲа, энди Жулс Брич ваъдаси туфайли Салоҳнинг пойгада Гарри Кейн ва бошқалардан устун келишига тарафдорлар сафи анча кенгайса керак...\nЛотин Америкасида футбол ўйини ёки унга боғлиқ кўрсатувда нозанин аёл ва қизларни кўриш оддий ҳолат ҳисобланади. Марисоль ёшлигида турли гўзаллик танловларида қатнашган, ҳаттоки, айримларида ғалаба ҳам қозонган.\nГонсалес хоним кейинчалик журналистика соҳасига бош суқиб, спорт кўрсатуви бошловчисига айланди. Яъни у нафақат футбол, балки бошқа спорт турларидан ҳам хабардор.\nЭътиборлиси, Марисоль тақдирини айнан футболчи билан боғлади. Яъни Мексика терма жамоаси вакили - афсонавий Рафаэль Маркеснинг адашига кўнгил бериб, у билан оила қурди. У айни пайт фарзандларини тарбияламоқда. Муҳими, ёш она жуда бахтиёр.\nЖаҳон футболига бефарқ қарамайдиган хушқомат аёл репортёрнинг классик намунаси. Жулс Брич антиқа ваъда бергани билан тилларга тушган бўлса, Сара жаҳон чемпионатидек йирик турнирда, боз устига, камералар олдида Икер Касильясга бўса ҳадя қилганди.\nШу тариқа у Испания миллий жамоасининг ўзига хос илҳом парисига айланди. Айтганча, Карбонеро хоним кейинчалик ўз кўрсатувида кимсан Жозе Моуриньони роса «тузлади».\nЧунки португалиялик мураббий унинг қаллиғини «Реал»да соф захирачига айлантирганди. Чинакам испанча муносабат...\nКейт ЭБДО (Буюк Британия)\nФутболда кўп нарсани мутахассислардек муҳокама қиладиган, турли тилларда бемалол гапирадиган бошловчи. Кейт дейлик, «Олтин тўп»ни топшириш маросими, шунингдек, Монакодаги катта спорт тадбирида ишлашга улгурди.\nУ энди ёзда ЖЧ-2018дан кўрсатув тайёрлаш учун Россияга келмоқчи. Дарвоқе, машҳур актёр Билл Мюррей британиялик журналист билан учрашганида, ўзини тутиб туролмай, унга хушомад қилган экан.\nДемак, гўзаллар олдида «эриб» кетувчи Пеле ва Диего Марадона каби футбол юлдузларини Эбдо хонимга унча яқинлаштирмаслик керак...\n«Атлетико Насьональ» (Колумбия) ва «Реал Мадрид» клубларининг ашаддий мухлисаси. У ҳам худди Жулс каби антиқа ваъда берган: агар Криштиану Роналду жорий мавсум Испания чемпионати финишида бош тўпурарга аталган «Пичичи» соврини учун курашда Лионель Мессини ортда қолдирса, тўғридан-тўғри эфирда «ҳунар» кўрсатади.\nТўғри, бунинг эҳтимоли паст. Ҳа, Роналду ҳозирги суръатда Леодан бемалол ўзиб кетиши мумкиндир, аммо Кристина оилали аёл ва эри, таниқли хонанда - Жон Сноу обрўсини ўйлаши керак.\nҚолаверса, кўрсатувни уйида икки ёш фарзанди ҳам томоша қилади. Шахсий бизнесини йўлга қўйган Уртадо хоним вақтида модель сифатида ном қозонганини ҳам айтиш жоиз.\nРоссия спорт ва футбол телевидениесида нозик жинс вакиллари жуда кам. Ҳа, машҳур Тина Канделакига ўхшаш гўзаллар эфирда кўриниш бериб туришади. Бироқ аёллар орасида шарҳловчи-таҳлилчилар йўқ.\nМария Орзул эса бошловчиликка муносиб. «Динамо» мухлисасини тез-тез стадионда учратиш мумкин. Яъни у ўйинларни воқеа жойида кузатишни хуш кўради. Аммо Мария ТВда ҳали тўлақонли фаолиятни йўлга қўйганича йўқ.\nШарлотта ЖЕКСОН (Буюк Британия)\nЭсингиздами, уэльсликлар Евро-2016да Россия термаси устидан кулишганди. Бунда Шарлотта хонимнинг ҳиссаси ҳам бор. Оддий айтганда, Крис Коулмэн англиялик хотини - «Ливерпул»нинг ашаддий мухлисаси ва спорт кўрсатуви бошловчисига уэльсликлар ҳам тўп тепишни билишларини исботлаш иштиёқида жамоасини ўзгача тайёрлаганди.\nАгар жиддий гапирсак, мураббий ўз оиласида футболнинг ягона билимдони эмас. Икки нафар фарзанднинг онаси, собиқ хонанда, теннис, ла-кросс ва гольф ўйнаб турувчи Шарлотта ҳам бу борада етарли билимга эга.\nНима, қиз-аёллар спорт журналистикасида фақат ташқи кўринишлари туфайли ном қозонишадими? Асло. Мана, Инес адвокат оиласида 3 нафар ўғил бола орасида тарбияланган. Дарвоқе, акаларидан бири у билан эгизак. Муҳими, Сайнс ҳуқуқшунос дипломига эга.\nТўғри, онаси унинг аёлларга хос касб этагини тутишини хоҳлаган, аммо ўзи спорт соҳасини танлади. Инес хоним футбол оламининг энг йирик намояндаларидан осонгина ин-тервью олади - Зайниддин Зидан, Лионель Месси... Эътиборлиси, у оилада 4 нафар фарзандига тарбия беришга ҳам улгурмоқда. Мексикада бу хонимни «Соккер-она» сифатида таърифлашади.\nАслида Александрани ушбу рўйхатдан «дисквалификация» қилиш керак. Чунки у футбол кўрсатуви пайти берган ваъдаси устидан чиқмади. Аниқроғи, «Говерла» Украина Премьер-лигасидан тушиб кетса, эфирга устки либоссиз чиқишини айтган Лобода якунда «енгил» фотосессия билан чекланди.\nЛекин у украиналик футболчилардан ўткир фикрлар олишга уста ва доимо эътибор марказида юради. Мисол учун, Артём Милевский айнан Александра билан суҳбатда кўп масалалар ҳақида очиқ-ошкора гапирганди. Хуллас, Лобода табассум улашиб, эвазига ҳақиқат талаб этадиган спорт журналистидир.\nИтальянлар футбол кўрсатувига муносиб бошловчи танлашни билишади. Вақтида хакерлар Дилеттанинг очиқ суратларини ижтимоий тармоқларга «ёйишганди».\nАйримлар ҳаттоки, «Интер» ва «Ювентус» ўртасидаги ўйин чоғи ҳам Леотта хонимдан кўз узолмай қолишади. У экранда кўриниш берганида эса, фақат футбол ҳақида ўйлаш анча мушкул. Дилетта ёнида улкан кубок ҳам кўримсиз туюлади, гўё...


Шавкат Мирзиёевнинг сайловолди дастурида мамлакатимизнинг барча ҳудуди каби Фарғона вилоятини ҳам ҳар томонлама ривожлантириш, иқтисодиётни модернизация ва диверсификация қилиш, улкан бунёдкорлик ишларини амалга ошириш, аҳоли ҳаёт даражасини юксалтириш борасида аниқ режа ва мақсадлар баён этилган эди.\nМарказда илмий-тадқиқот лабораторияси, тренинг заллари, кутубхона, электрон архив базаси, асални қайта ишлаш ва қадоқлаш цехи, тикувчилик, мум-парда, асбоб-ускуна ва асалари уяси ишлаб чиқариш цехлари фаолият юритмоқда. Асал-аричиликда наслчилик лабораторияси, қарийб 2 гектар экспериментал боғ ва асал берувчи ўсимликларни етиштиришга мўлжалланган экин майдони ташкил этилган.\n40 кишининг бандлиги таъминланган марказда бир йилда 7 минг дона асалари уяси, 7 минг 500 дона ёстиқча, 3 минг дона махсус кийим ва юз ниқоби ишлаб чиқарилади.\n“Ўзбекипаксаноат” уюшмаси томонидан Фарғона вилоятида 2017 — 2021 йилларда ипакчиликни ривожлантириш стратегияси ишлаб чиқилгани маъқулланди.\n“Миндонобод агросаноат” агрофирмаси узумчиликка ихтисослаштирилган бўлиб, 720 гектарга саноатбоп узум навлари экилган. Корхона йилига 5 минг тонна маҳсулот етиштириш, 3 минг тонна узумни бирламчи қайта ишлаш, 650 минг дона брикет ишлаб чиқариш қувватига эга. Бунинг учун 89 киши доимий, 300 дан ортиқ киши мавсумий ишга жалб этилган. Токзорларни парваришлашда томчилатиб суғориш технологиясидан фойдаланилади.\nДавлатимиз раҳбари кичик бизнес ва хусусий тадбиркорлик учун барча имконият яратилганини, куни кеча эълон қилинган “Маҳаллий экспорт қилувчи ташкилотларни янада қўллаб-қувватлаш ва ташқи иқтисодий фаолиятни такомиллаштириш чора-тадбирлари тўғрисида”ги қарор соҳа вакиллари фаолияти самарадорлигини оширишга хизмат қилишини таъкидлади.\nФарғона вилоятида тадбиркорлик илмини эгаллаган уддабурон ишбилармонлар кўп. Аммо одамлар ҳамиша ҳам меҳнатига яраша даромад олмаган. Бу адолатсизликка чек қўйиш керак. Янги қарор билан яратилаётган имтиёзлар уларнинг қилаётган ишидан манфаатдорлиги ортишига, ўзи, оиласи ва жамият учун фойда келтиришига, фаровон ҳаётга -эришишига хизмат қилади, деди Шавкат Мирзиёев.\nШу ерда “Ўзвиносаноат холдинг” компанияси томонидан 2017-2018 йилларда Фарғона вилоятида амалга ошириладиган лойиҳалар тўғрисида маълумот берилди. Компания томонидан тижорат банклари билан ҳамкорликда қиймати 63 миллиард 256 миллион сўмлик 6 лойиҳани амалга ошириш, 200 га яқин иш ўрни яратиш мўлжалланмоқда. Натижада вилоятда бўш ётган ерларда қишлоқ хўжалиги маҳсулотлари етиштириш, сақлаш, қайта ишлаш бўйича йирик қувватлар ташкил этилади, экспорт ҳажми ортади.\nЛойиҳанинг умумий қиймати 7,2 миллион доллар бўлиб, биринчи йилда 6,5 миллион доллар, беш йилдан сўнг 10 миллион доллар миқдоридаги маҳсулот экспорт қилиш мўлжалланмоқда. Логистика марказига Италия ва Туркиядан келтириладиган технологик линиялар ўрнатилади. 5 минг тонналик совиткич, 7 минг тонна мева-сабзавотни қайта ишлаш қувватлари ташкил этилади. Лойиҳа ишга тушгач, 180 иш ўрни яратилади.\nҚўқон шаҳридаги “Elit konserva” масъулияти чекланган жамиятида мева-сабзавотни қадоқлайдиган тунука идишлар ва қопқоқлар ишлаб чиқариш, Олтиариқ туманидаги “Eco Export Trade” масъулияти чекланган жамиятида қишлоқ хўжалиги маҳсулотларини саралаш, қуритиш ва сақлашга мўлжалланган лойиҳалар амалга оширилмоқда. Мазкур лойиҳалар вилоят экспорт салоҳиятини янада юксалтириш, янги иш ўринлари яратиш ва аҳоли фаровонлигини оширишда алоҳида аҳамиятга эга.\nПрезидентимиз Қува ва Дашнобод анори дунёга машҳур экани, ҳар иккала навнинг ўзига яраша хусусиятлари мавжудлигини таъкидлади. Анор чиқитсиз маҳсулот бўлиб, пўстлоғидан кимё саноатида ранг олишда, фармацевтикада хом ашё сифатида фойдаланиш мумкин. Вилоятда анорзорларни кенгайтириш ва ушбу маҳсулот экспортини кўпайтириш юзасидан мутасаддиларга тегишли тавсиялар берилди.\nМиллий банк томонидан вилоятда қишлоқ хўжалиги маҳсулотлари етиштириш ва қайта ишлаш бўйича амалга оширилаётган лойиҳалар намойиш қилинди. Қиймати 64,4 миллион доллар бўлган ушбу лойиҳалардан 10 таси Хитой давлат тараққиёт банки, Осиё тараққиёт банки, Ўзбекистон Тикланиш ва тараққиёт жамғармаси томонидан молиялаштирилган. Қолган 5 лойиҳани йил охирига қадар молиялаштириш кўзда тутилган. Бунинг самарасида 2017-2018 йилларда 68 минг тоннадан зиёд мева-сабзавот қайта ишланиб, 25,7 миллион долларлик маҳсулот экспорт қилинади.\nЛойиҳа ташаббускори “Воллей Моунтаинс Фреш” масъулияти чекланган жамияти бўлиб, 10,5 миллиард сўм, жумладан, “Ипотека-банк”нинг 7,4 миллиард сўмлик кредити ҳисобига корхонанинг мавжуд қувватлари модернизация қилинади, мевани сақловчи музлаткич ва қадоқловчи ускуналар ўрнатилади.\nПрезидентимиз вилоятда қайта ишлаш саноатини ривожлантириш учун барча имконият, хом ашё ва ишчи кучи мавжудлигини таъкидлади. Улардан унумли фойдаланиш, тармоққа тадбиркорларни кенг жалб этиш бўйича мутасаддиларга топшириқлар берди.\nШаҳарда амалга оширилиши режалаштирилган яна бир лойиҳа — Wi-Fi тармоғини барпо этиш лойиҳаси аҳоли ва сайёҳларга қўшимча қулайлик яратади.\nБу соҳадаги мавжуд имкониятлардан етарлича фойдаланмаяпмиз, деди давлатимиз раҳбари. Тизимдаги корхоналарни барқарор хом ашё билан таъминлаш зарур. Хом терини йиғиш, сифатли тайёрлаш ва қайта ишловчиларга етказиб беришга ихтисослаштирилган корхоналар ташкил этиш керак.\nПрезидентимизнинг 2017 йил 12 январдаги “Ургут”, “ўиждувон”, “Қўқон” ва “Ҳазорасп” эркин иқтисодий зоналарини ташкил этиш тўғрисида”ги Фармонига мувофиқ, Қўқонда эркин иқтисодий зона барпо қилинмоқда. Ушбу ҳудудда амалга оширилиши режалаштирилган лойиҳалар ҳақида маълумот берилди. Иқтисодий зонага хорижий технология ва инвестицияларни жалб этиш, талаб юқори бўлган маҳсулотлар ишлаб чиқариш бўйича аниқ чора-тадбирлар белгилаш борасида кўрсатмалар берилди.\nДавлатимиз раҳбари Қўқон шаҳар театрини бориб кўрди. Мамлакатимизда маданият ва санъатни янада ривожлантириш, соҳанинг моддий-техника базасини замон талаблари асосида мустаҳкамлаш орқали аҳоли, айниқса, ёшлар маънавиятини юксалтиришга устувор аҳамият қаратилмоқда. Президентимизнинг жорий йил 31 майдаги “Маданият ва санъат соҳасини янада ривожлантириш ва такомиллаштиришга доир чора-тадбирлар тўғрисида”ги қарори бу борадаги ишларни янги босқичда давом эттиришда муҳим дастуриламал бўлаётир.\nТеатрни ҳақиқий маънавият ўчоғига айлантириш учун аввало яхши асарлар керак, деди давлатимиз раҳбари. Бунинг учун бу ерда таниқли санъат намояндалари, драматурглар билан учрашувлар ташкил этиб, ижодий муҳит яратиш зарур.\nИжодкорларни қўллаб-қувватлаш, улар учун алоҳида кўп қаватли уй-жой бунёд этиш, театрнинг моддий-техника базасини мустаҳкамлаш бўйича кўрсатмалар берилди. Актёр ва режиссёрларнинг малакасини ошириш, ёш мутахассислар тайёрлаш масалаларига алоҳида эътибор қаратилди.\nФарғоналик деҳқонлар азалдан пахта ва ғалла етиштириш, боғдорчилик соҳасида катта тажриба тўплаган. ўалла ўрими қизғин давом этмоқда. ўўза парвариши агротехник тадбирлар асосида олиб борилмоқда.\nНон — энг азиз неъмат. ўаллачиликни ривожлантириш, истиқболли, серҳосил навларни яратиш, ҳосилдорликни ошириш бўйича барча чорани кўриш олимларимиз ва деҳқонларимиз олдидаги муҳим вазифалардандир. Бунинг учун фан ва амалиёт ҳамкорлигини янада мустаҳкамлаш зарур, деди Президентимиз.\nСУРАТДА: Ўзбекистон Президенти Шавкат Мирзиёев Фарғона асаларичилик ўқув марказида амалиёт ўтаётган Фарғона тумани технология касб-ҳунар коллежи ўқувчилари даврасида.\nМазкур рукндаги бошқа мақолалар: « Аҳоли турмуш фаровонлигини юксалтириш – асосий вазифамиздир\tАмалга оширилаётган ислоҳотларни изчил ривожлантириш – халқимиз фаровонлигини юксалтиришнинг муҳим омилидир »


А.Хаитов KOICA касб-ҳунарга қайта ўқитиш ва малакасини ошириш маркази фаолияти билан танишди | O'zLiDeP\nА.Хаитов KOICA касб-ҳунарга қайта ўқитиш ва малакасини ошириш маркази фаолияти билан танишди\nO‘zLiDeP Сиёсий Кенгаши Ижроия қўмитаси раиси, Олий Мажлис Қонунчилик палатасидаги партия фракцияси раҳбари А.Хаитов Шаҳрисабз шаҳрига учрашуви чоғида KOICA касб-ҳунарга қайта ўқитиш ва малакасини ошириш ўқув маркази фаолияти билан ҳам танишди.\nМазкур ўқув маркази банд бўлмаган ёшларни касб-ҳунарга ўргатиш мақсадида ташкил этилган бўлиб, бугунги кунда вилоятдаги нуфузли марказлардан бири ҳисобланади. 240 нафар ўқувчини қабул қилиш имкониятига эга бўлган марказ энг замонавий асбоб-ускуналар билан жиҳозланган, 60 ўринли ётоқхона ва шунча ўринли ошхона билан таъминланган.\nМарказ раҳбарининг таъкидлашича, бу ерда энди иш фаолиятини бошлаган тадбиркорларга бизнес ғояларни амалга ошириш, фаолиятини ривожлантиришда кўмаклашилади. Шунингдек, ёшлар ва инновацион бизнесни ривожлантириш билан шуғулланувчи идора ва ташкилотлар ходимларининг малакаси оширилади.\nУчрашув чоғида партия етакчиси Президентимизнинг Олий Мажлисга йўллаган Мурожаатномаси ҳақида тўхталиб, унда барча соҳалар қатори ёшлар масаласига ҳам алоҳида эътибор қаратилганини айтди.\n“Президентимиз 2019 йил декабрь ойида ёшлар билан бўлиб ўтган учрашувда “Янги Ўзбекистонни, албатта, ёшлар билан бирга қурамиз. 2020 йил ёшларга оид давлат сиёсатида туб бурилиш йили бўлади”, дея бежиз таъкидламади, – дейди O‘zLiDeP фракцияси раҳбари А.Хаитов. Сабаби бугунги Ўзбекистон ёшлари – иқтидорли, истеъдодли, баркамол, маърифатли, мукаммал, комил, етук ва келажаги буюк давлатнинг ёшлари, десак муболаға бўлмайди. Демак, фидойи, жонкуяр ёшларни ҳар томонлама қўллаб-қувватлаш ҳар биримизнинг энг асосий вазифаларимиздан бири бўлиши керак”.\nУчрашув доирасида Шаҳрисабз шаҳри ва туман Банликка кўмаклашиш маркази томонидан ёшлар учун бўш иш ўринлари ярмаркаси ташкил этилди.\nФракция янгиликлари Олий Мажлис Актам Хаитов


“ЎЗБЕК ХАЛҚИДАН КЎП НАРСА ЎРГАНАЯПМАН...” - “Китоб дунёси” газетаси сайти\n“ЎЗБЕК ХАЛҚИДАН КЎП НАРСА ЎРГАНАЯПМАН...”\nВон Таи Сеол,\n“ЎЗБЕК ХАЛҚИДАН КЎП НАРСА\nБиз таълим олаётган олийгоҳ Ўзбекистон Давлат Жаҳон Тиллари универститети бўлганлиги сабаб, аксарият устозлар нуфузли давлатлардан келган профессорлардир. Хусусан, халқаро журналистика факультетида ҳам кореалик\nпедагог дарс беради. Доим кўрганимда\nЎзбекистонга келиб фаолият олиб боришининг сабабини сўраб билгим келарди. Бир сафар ўзимни қизиқтирган саволлар билан юзлангандим. У билан суҳбатлашиб ўзбек эканлигимдан яна бир бор фахрланиб кетдим.\n— Менга илк бор чет эл олийгоҳида дарс беришимни айтишганида, Вьетнам давлатини танлагандим. Юртингиз ҳақида илиқ фикрларни эшитган бўлсам-да, ҳали ташриф буюрмагандим. Яширмайман, аввалига қалбимда бироз ҳадик бор эди. Бегона давлатда нотаниш одамлар билан тил топишишим қийин кечса керак, дея хавотирда эдим. КОICA (korean International Corparation agency) ташкилотининг маслаҳати билан мамлакатингизга келдим. Аммо, келган кунимданоқ меҳрибон, оқкўнгил одамларингиз билан чиқишиб кетдим, ётсирашни ҳам унутиб қўйдим. Ўзбекистон жуда гўзал ва бетакрор давлатлигига гувоҳ бўлдим. Мени айнан шу диёрга юборишгани учун КОIСА ташкилотидан миннатдорман.\nЎзбек адабиёти ҳақида билмаган, ўқимаган одам бўлмаса керак, менимча. Адабиётингиз жуда бой ва кўнгилга яқин. Қанча кўп ўқиса, шунча маънавий етук, баркамол бўлиб тарбияланади инсон. Айниқса, Заҳириддин Муҳаммад Бобур ва Алишер Навоий бутун жаҳон адабиётига асарлари билан ўз ҳиссасини қўшган. Том маънода мен ўзбекларга ҳавас қиламан. Сизларнинг яна бир ютуғингиз шундаки, Навоий ва Бобурни ўз она тилида ўқиш бахтига муяссарсиз. Уларнинг авлоди эканлигингиздан ҳар қанча фахрлансангиз арзийди. Биз эса таржима асосида ўқиймиз ва шунда ҳам бошимиз кўкка етади. Мен ва менинг юртдошларим ўзбек адабиётини ҳурмат қилиш билан бир қаторда севиб ўқишади.\nЎзбекистонга келганимга икки йил бўлди. Шундан буён Тошкент шаҳрида яшайман. Жуда кўп жойларини биламан. (тошкентлик бўлиб кетдим, десам ҳам бўлади) Самарқанд, Бухоро каби тарихий ёдгорликларга бой шаҳарлар ҳақида эшитганман, лекин кўрмаган эдим. Ҳамкасб дўстларимиз билан илк бор Самарқанд шаҳрига бордим ва у ердаги меъморий обидалар мени ўзига жалб қилди. Улардан мени яна қайта меҳмондўст, афсонавий ва гўзал шаҳарга қайта олиб боришларини илтимос қилдим. Кейинги сафар эса Афросиёб тезюрар поездида бордик. Хизмат кўрсатадиган ҳодимларнинг ҳам муомаласи жуда яхши. Бундан ташқари Бухоро шаҳрига ҳам саёҳат уюштирдик, кўҳна миноралар юртингизнинг нақадар улкан тарихга эга эканлигидан дарак беради.\nДарслар мобайнида гувоҳи бўлдимки, ўзбек талабалари жуда билимга чанқоқ. Айниқса тил ўрганишга бўлган қизиқишини, очиғи, кореалик талабаларидан ҳам юқори баҳолайман. Улар олдига катта мақсадларни қўйишган, ўз устида кўп ишлайди, вазифаларга масъулият билан қарайди, ҳатто дарсдан кейин ҳам ёнимга келишади. Инглиз тилида берган саволларимга тўлиқ ва равон жавоб беришади. Яқинда олийгоҳингизга Кореа университети талабалари келганидан ҳабарингиз бор. Мен уларга Ўзбекистон ёшлари ҳақида кўп гапирганман. Ўзлари гувоҳи бўлишдики, ўзбек талабалари ҳақиқатдан ҳам интилувчан ёшлар. Шунинг учун юртингиз билан ҳамкорлик қиламиз ва талабаларни Кореага таълим олиш учун юборишни бу йилги режага киритганмиз. Йил сайин алоқалар мустаҳкамланиб боради. Ишонч билан айтаманки, бу икки давлат истиқболи учун фойдали.\nЎзбек талабалари ва самимий ўзбек халқидан кўп нарса ўрганаман. Улар билан ишлаш мароқли.\nЎзДЖТУ талабалари Темур ЭШҚУВВАТОВ ва


*Олий таълим ва туризм\nЯнги факультет — янги имкониятлар\nМамлакатимиз ўзининг бой маданий мероси, бетакрор анъана ва маросимлари, санъат асарлари, осори-атиқалари, кўҳна тарихий обидалари билан дунё¬га маш¬ҳурдир. Шу оламшумул шуҳрати боис юртимизга ҳар йили дунёнинг турли бурчакларидан минглаб сайёҳлар ташриф буюришади. Уларнинг кўпчилиги дунёга шариф шаҳар номи билан донг таратган, мозийнинг ноёб гавҳари ҳисобланган, шунингдек, Исмоил Сомоний мақбараси, Минораи Калон, Арк, Ситораи Моҳи Хосса каби асрларга бўйлашган обидаларни, қадимий миллий архитектура санъати сирларини ўзида жамлаган эртакнамо Бухорони бир бора бўлса-да кўриш, ундан завқ олиш учун келишади.\nШуни инобатга олиб, мустақиллик йилларида Бухоро вилоятининг туризм инфратузилмасини такомиллаштиришга ҳукуматимиз томонидан алоҳида эътибор қаратиб келинмоқда. Жумладан, Ўзбекистон Республикаси Президентининг 2016 йил 2 декабрида қабул қилинган "Ўзбекистон Республикасида туризм соҳасини жадал ривожлантиришни таъминлаш чора-тадбирлари тўғрисида"ги Фармони соҳа тараққиёти учун янги имкониятлар очиб бериш билан бир қаторда, амалга ошириш зарур бўлган бир қанча ислоҳотларни ҳам белгилаб берди.\nВилоятимизда туризмни ривожлантиришнинг ҳали фойдаланилмаган катта потенциали мавжуд бўлиб, бу борада унинг -бизнес, конференциялар, маданий-билиш, экологик, чўл, экстремал, тиббий, фольклор-этнографик туризм каби кўплаб турларини таклиф қилиш шарт-шароитлари мавжуд. Ҳудуддаги рекреацион ресурслар туристларни бутун йил мобайнида қабул қилиш имконини беради. Бу имкониятлар туризм секторини малакали кадрлар билан таъминлаб боришни талаб қилади. Зеро, туризм соҳасида инфратузилмани яратиб беришнинг ўзи соҳани ривожлантириш учун етарли эмас. Ушбу соҳада муваффақиятнинг калити, авваламбор, кадрлар, уларнинг билими, малакаси, кўникмалари, қобилияти билан узвий боғлиқдир. Шундан келиб чиқиб, воҳадаги нуфузли олий таълим даргоҳи, 85 йилдан ортиқ тарихга эга Бухоро давлат университети олдига муҳим вазифа — ҳудуд учун зарур малакали кадрларни ўз вақтида етказиб бериш вазифаси қўйилиши, табиий. Ушбу мақсадда яқинда университетда мавжуд бир қатор йўналишлар асосида янги туризм факультети ташкил қилинди. Унда туризмга ихтисослашган таълим йўналишлари билан бир қаторда соҳага яқин бўлган иқтисодиёт, тасвирий ва амалий санъат каби йўналишларда ҳам кадрлар тайёрланмоқда.\nУниверситетимизда туризмга ихтисослашган "Сервис (туризм ва меҳмонхона хўжалиги)" бакалавриат таълим йўналиши дастлаб 2008 йилда очилган эди. 2012 йилда бу таълим йўналишини илк бакалаврлар битириб чиқишди. 2010-2011 ўқув йилидан бошлаб "Меҳмонхона хўжалигини ташкил этиш ва бошқариш", 2013-2014 ўқув йилида "Туризм" ва "Хизматлар соҳаси" бакалавриат таълим йўналишлари ҳамда "Туроператорлик фаолиятини ташкил этиш", 2014-2015 ўқув йилидан "Туризм" магистратура мутахассисликларига талабалар қабули амалга оширилди.\nАйни пайтга келиб, ушбу йўналишларни битириб чиққан талабалар 120 нафарни, магистрлар 8 нафарни, таълим олишда давом этаётганлар эса 336 нафар талаба ва 7 нафар магистрантни ташкил этмоқда.\n2020 йилга келиб, олий ўқув юртимиз томонидан соҳага етказиб берилган тайёр кадр¬лар сони 475 нафардан ошиши режалаштирилган. Демак, туризм соҳасини малакали кадрлар билан таъминлаш борасида анча ижобий натижаларга эришилаётганини таъкидлаш мумкин бўлади.\nЯнги факультетда таълим сифатини оширишга алоҳида эътибор қаратилмоқда. Факультет профессор-ўқитувчиларининг каттагина қисми хориждаги етакчи университетларда малака ошириш ва илмий тадқиқот сафарларида бўлиб қайтишган. Масалан, туризм йўналишида дарс берувчи 11 нафар профессор-ўқитувчи Европа ва Осиё¬нинг кўзга кўринган олий таълим муассасаларида тажриба алмашган.\nЎзбекистон Республикаси Президентининг 2012 йил 10 декабрдаги "Чет тилларни ўрганиш тизимини янада такомиллаштириш чора-тадбирлари тўғрисида"ги қарорида белгиланган вазифаларга мос равишда талабаларга 4 та фан инглиз тилида ўтилмоқда. Соҳага оид хориж адабиётларининг базаси яратилган. Факультетда энг сўнгги русумдаги техник жиҳозлар билан таъминланган синф хоналари ташкил қилинган. Электрон доска, видеопроекторлар, овоз бериш тизимларидан дарс жараёнларида самарали фойдаланиб келинмоқда. Талабалар университет ҳузурида очилган марказлар ва курсларда инглиз, француз, немис, корейс, япон тилларини ўрганиш имкониятига эгалар. Корейс ва япон тиллари иккинчи хорижий тил сифатида ўқув режаларига киритилиши мўлжалланган.\nТалабаларнинг амалиётини ташкил этишда Туризмни ривожлантириш давлат қўмитаси ҳудудий бошқармаси билан яқин ҳамкорлик ўрнатилди. Бошқарма томонидан вилоятда фаолият кўрсатаётган меҳмонхоналар ва бошқа туристик корхоналарда амалиётчиларга бўлган эҳтиёж аниқланиб, уни қондириш мақсадида талабалар тегишли субъект¬ларда амалиёт ўтамоқдалар.\nФакультетда халқаро алоқалар намунали тарзда йўлга қўйилган. Сантьяго де Компостела университети, Валенсия политехника университети (Испания), Брюссель эркин университети (Бельгия), Рованиеми университети (Финляндия), Салоники технологик таълим университети (Греция), Падуя университети, Пиза университети (Италия) каби кўплаб етакчи олий таълим муассасалари билан илмий тадқиқотлар борасида ҳамкорлик ўрнатилган. Европа Комиссиясининг Темпус ҳамда Эрасмус Мундус дастурлари доирасида ушбу университетларда 2010-2016 йиллар мобайнида 20 нафарга яқин талаба ўқиб қайтди, 10 дан ортиқ тадқиқотчи, 8 нафар профессор-ўқитувчи илмий изланишлар олиб борди. 2016-2017 ўқув йилининг ўзида 8 нафар талаба, 1 нафар магистрант хориж университетларига ўқишга, 5 нафар профессор-ўқитувчи малака ошириш ва илмий тадқиқотлар олиб боришга юборилади.\nИқтидорли талабалардан 6 нафари БМТнинг Ўзбекистондаги ваколатхонаси ¬томонидан ташкил қилинган танловларда мунтазам равишда иштирок этиб, ғолиблар сафидан ўрин олиб келишмоқда. 2 нафар талаба туризм йўналишидаги илмий изланишлари учун Навоий номли Давлат стипендияси совриндори бўлди, 1 нафар профессор-ўқитувчи "Ўзбекистон белгиси" давлат нишонига лойиқ кўрилди.\nТошкент давлат иқтисодиёт университети ҳамда Самарқанд иқтисодиёт ва сервис институтлари билан мутахассисларни қайта тайёрлаш ва малакасини ошириш борасида доимий ҳамкорлик қилиб келинмоқда.\n"Бухоро вилоятида 2013-2016 йилларда хизмат кўрсатиш ва сервис соҳасини ривожлантириш комплекс чора-тадбирлар дас¬тури" доирасида Бухоро туризм коллежига Туркия ва Австриянинг етакчи туризм коллежлари билан ҳамкорлик ўрнатишига ёрдам кўрсатилди.\nУниверситетимизда Вазирлар Маҳкамасининг 2010 йил 7 октябрдаги "2010-2020 йилларда номоддий маданий мерос объектларини муҳофаза қилиш, асраш, тарғиб қилиш ва улардан фойдаланиш давлат дастурини тасдиқлаш тўғрисида"ги қарорида қўйилган¬ ¬вазифаларни бажаришга алоҳида эътибор қаратилмоқда. Хусусан, анъанавий ҳунарманд¬чилик билан боғлиқ билим ва кўникмалар, тасвирий санъат, амалий санъат, қадимий қўлёзмалар борасида илмий тадқиқот ишлари олиб борилмоқда, талабаларимиз "Ипак ва зираворлар фестивали"да миллий ҳунармандчилик намуналари билан қатнашмоқда. Шунинг¬дек, фестиваль доирасида ўтказиладиган халқаро конференцияни ташкил этиш ва ўтказишда фаол иштирок этиб келинмоқда.\nМамлакатимизда туризм ва сервис соҳасининг тобора тараққий қилиб бораётганлиги туризм факультети олдига бир қатор долзарб вазифаларни қўймоқда. Бунда илм-фаннинг ишлаб чиқариш соҳаси билан ўзаро манфаатли ва инновацияларга таянадиган самарали алоқаларини йўлга қўйишнинг устувор йўналишлари сифатида қуйидагилар танланган:\n—туризм ва сервис соҳаси эҳтиёжларидан келиб чиққан ҳолда малакали, юқори билим ва кўникмаларга эга мутахассисларни тайёрлашда давом этиш;\n—туризм таълими соҳасида халқаро ҳамкорликни кучайтириш;\n—ҳудуддаги туризм соҳаси вакиллари, олий таълим муассасалари, лицейлар, коллежлар профессор-ўқитувчилари ҳамда талабалари, илмий тадқиқотчилар, мутахассислар ўз ишланмалари, илмий мақолалари ва таклифлари билан иштирок эта оладиган интерактив лойиҳани амалга ошириш ва ҳ.к.\nРежалаштирилган асосий ишлардан бири Европа Иттифоқининг Темпус дастури доирасида "Туризмда инновацион тадқиқотлар маркази"ни ташкил қилишдир.\nЯнги факультетнинг самарали фаолият кўрсатиши мамлакатимиз ва вилоятимизда туризмнинг янги сифат босқичига кўтарилишига замин тайёрлайди.\nАбдуқобил ТЎЛАГАНОВ, БухДУ ректори. Аброр ЖЎРАЕВ, туризм факультети декани в.б.


Индонезия мактабларида покемонларни овлаш тақиқланади\n17:20 / 03.08.2016\nИндонезия ҳукумати оммалашиб улгурган Pokemon Go ўйинидаги махлуқларни овлашни мамлакатнинг барча мактабларида тақиқлашни режалаштирмоқда.\n"Ҳозирда, таълим муассасаларига ўйин ўрнатиш мумкин бўлган смартфонлар билан келишни тақиқлаш юзасидан махсус фармойиш тайёрланган", - дея маълум қилган Аёллар ҳуқуқлари ва имкониятларини кенгайтириш ҳамда болаларни муҳофаза қилиш масалалари бўйича вазири Йохана Сусана Йембисе журналистлар билан суҳбатда.\n"Бу каби кўнгилочар машғулотлар болаларнинг ақлий ривожланишига сезиларли салбий таъсир кўрсатади. Уларни дангаса ва ялқовга айлантиради, шу боис биз эҳтиёт чораларини кўрмоқдамиз", - деган вазирлик раҳбари.\nШу билан бирга, бу тақиқ қачондан кучга киришига ойдинлик киритилмаган. Унинг сўзларига кўра, Pokemon Go оммалашиб бораётгани "технологияларнинг тез суръатларда ривожланиб бораётгани билан изоҳланади, шу боис ота-оналар ҳам болаларини назорат қилиши ва уларнинг бундай қизиқишларга муккасидан кетишига йўл қўймасликлари мақсадга мувофиқ".\nБуларнинг ўрнига "болаларни уларнинг қобилиятларини ривожлантирувчи бошқа машғулотлар билан банд қилиш лозим".\nТаъкидланишича, Индонезия президенти саройи, полиция бош идораси ва мудофаа вазирлиги биноларида ҳам покемонларни овлашга расмий тақиқ жорий қилинган.


Мерос илми асослари / Ислом молияси\nHome Бошланғич билимларФиқҳ\tМерос илми асослари\n03.01.2021 913 views\nМерос тўғри бўлиши учун бир қатор рукн, шарт ва сабаблар топилиши талаб этилади. Қуйида ушбулар ҳақида қисқача тўхталиб ўтамиз.\nМероснинг рукнлари 3 тадир:\n“Рукн” – бу бирор нарса ёки воқеъликнинг ажралмас қисми бўлиб, бу рукнсиз ўша нарса ёки воқеълик вужудга келмайди. Масалан, сажда – намознинг рукнидир, чунки у намоздан бир жуз бўлиб, саждасиз намоз намоз ҳисобланмайди.\n1. Мерос қолдирувчи. Вафот этган инсон.\n2. Меросхўр. Мерос қолдирувчи инсон вафот этгандан сўнг ҳаёт бўлган ёки ҳаёт бўлганлик ҳукмида бўлган, меросга ҳақдор мусулмон шахс. Шариатда белгиланган кишигина меросга ҳақдор бўлади.\n3. Мерос бўлиб қолаётган мол-мулк ва шаръий ҳуқуқлар. Мерос илмида бу атама “мерос”, “тарика”, “ирс” деб ҳам номланади.\nМазкур 3 нарса мероснинг рукни ҳисобланади ва улардан бири топилмаса, мерос қолдириш ва мерос олиш вужудга келмайди.\n“Шарт” – шундай нарсаки, агар у нарса мавжуд бўлмаса, унга боғлиқ воқеълик ҳам вужудга келмайди, аксинча, у мавжуд бўлса, ўша воқеълик мавжуд бўлиши ҳам, мавжуд бўлмаслиги ҳам мумкин.\nМеросда 3 та шарт мавжуд:\n1. Мерос қолдирувчининг ўлими. Мазкур ўлим ҳолати уч хил кўринишда бўлади: “ҳақиқий ўлим” – яъни жисмоний (биологик) ўлим, “ҳукмий ўлим” (яъни йўқолган инсоннинг маҳкама томонидан вафот топган, деб ҳукм қилиниши, мусулмон кишининг динидан қайтиб, муртад бўлиши кабилар киради), “тақдирий ўлим” (яъни ҳомиладор аёлга ташқи шикаст етказиш туфайли ҳомиланинг тушиб қолиши тушунилади).\n2. Мерос қолдирувчининг вафотидан сўнг меросхўрнинг ҳаёт бўлиши. Бу ҳолат 2 хил кўринишда: “ҳақиқий” ёки “тақдирий” ҳаёт кўринишида бўлиши керак.\n“Ҳақиқий ҳаёт” бўлган инсон жисмонан (биологик) тирик инсон ҳисобланади.\n“Тақдирий ҳаёт” деб мерос қолдирувчи вафот этишидан олдин она қорнида пайдо бўлган ҳомилага айтилади ва унинг туғилиши шарт қилинади.\n3. Мерос олувчининг мерос қолдирувчига нисбатан ким эканлиги аниқ бўлиши ва насаби тайин бўлиши лозим. Меросхўрнинг қариндошлик даражаси аниқ белгиланган бўлиши, яъни мерос қолдирувчининг ўғлими, қизими, ака-укасими (ва ҳоказо) эканлиги равшан бўлиши керак. Шунингдек, «лиъон» айтишган эр-хотиннинг («лиъон» деб хотинини зинода айблаб, гувоҳ келтира олмаган эрнинг ва зинони рад этган хотиннинг қози ҳузурида бир-бирларини лаънатлашларига айтилади) фарзанди ҳам ота тарафдан насаби бўлмагани боис, ота тарафдан мерос олмайди ва ота тарафга мерос қолдирмайди.\nМерос олиш сабаблари\n“Сабаб” – у мавжуд бўлгани учун ўзи сабаб бўлаётган воқеълик вужудга келади, у мавжуд бўлмаса, воқеълик бошқа бир сабабдан вужудга келиши мумкин.\nМерос олиш ҳаққи 3 хил сабаб ила собит бўлади:\n1. Насаб йўли билан. Ота-она, фарзандлар, ака-ука, опа-сингил, амакилар ва бошқа ота ёки она томон қариндошлари шу тоифага киради. Бу тоифани уламолар “ота-она ва уларга мансуб кишилар” деб ҳам аташади.\n2. Никоҳ йўли билан. Бунда тўғри, шаръий йўл ила, никоҳ билан боғланган инсонлар орасида бир-биридан мерос олиш ҳаққи собит бўлади. Яъни эр киши хотини қолдирган меросдан (“тарика” деб ҳам аталади), хотинлар эса эрлари мол-мулкидан мерос олади. Бироқ фосид ва ботил никоҳ (асли шаръан тўғри бўлмаган никоҳ) туфайли эса мерос олиш ҳаққи собит бўлмайди.\n3. Қул озод қилиш туфайли. Воқеълигимзда мавжуд бўлмаса-да, лекин илгариги вақтда / Ислом тарихининг илк асрларида озод қилинган қул вафот этса-ю, унинг меросхўри бўлмаса, қулдан қолган меросни олишга уни озод қилган киши ҳақли бўлган. Чунки у киши яхшилик қилиб, марҳумни қулликдан озод қилган.\n1. “Исломда мерос тақсимоти” Имом Бухорий халқаро илмий-тадқиқот маркази жамоаси.\n2. “Ҳадис ва ҳаёт” 12-жуз “Фароиз ва васиятлар” Шайх Муҳаммад Содиқ Муҳаммад Юсуф.


Сигирларни соғиш ва уларни серсут қилиш - Agronet.uz\nМуаллиф Агроном 07.12.2018\nСигирлар сутини кўпайтириш ва сифатини яхшилаш учун энг аввало, соғиш техникасини тўғри қўллашга риоя қилиш керак. Сигирни соғишга тайёрлаш жараёнида елинни илиқ сув билан ювиш, тоза сочиқ билан артиш ва уқалашга алоҳида эътибор берилади. Чунки шу усул сигирнинг сут беришини тезлаштиради ва натижада елинда ҳосил бўлган сут батамом соғиб олинади.\nЕлиннинг сут бериш тезлиги муҳим сифат кўрсаткичларига киради. Унинг тезлиги 1 килограмм сут олиш учун кетган вақт билан ўлчанади. Биринчи бор туққан сигирнинг сут бериш тезлиги бир минутга 1,0-1,2 килограмм ва катта сигирларда — 1,2-1,5 килограмм бўлишлиги нормал ҳисобланади. Сигирнинг сут бериш тезлиги билан сут маҳсулдорлиги ўртасида бевосита боғлиқлик мавжуд.\nСигир қанчалик серсут бўлса, унинг сут бериш тезлиги шунча юқори бўлади. Серсут сигирларни кунига 3-4 маротаба соғиш ва соғишдан аввал елинини уқалаш сут безларининг фаолиятини кучайтиради.\nСут маҳсулдорлигини оширишда соғиш техникаси ўз таъсирини кўрсатади. Соғиш техникаси 2 усулда бажарилади: қўлда ва машинада. Қўлда соғиш усулининг 2 хили мавжуд. Биринчисида бармоқлар билан елин сўрғичларини юқоридан пастга қараб чўзиб соғилади. Иккинчисида қўлни муштум ҳолида елин сўрғичларини тутамлаб бармоқлар билан сиқиб соғилади. Муштум услубида соғиш қулай ва мақбул ҳисобланади. Чунки бу усулда елин холатига ва ишлашига яхши таъсир кўрсатиш билан бирга сутнинг ёғлилигини оширади.\nХўжаликлар, фермерлар ва хаттоки аҳолининг шахсий хўжаликларида хам сигирларни аппаратлар билан соғиш тавсия этилади. Бунда биринчидан, ишлаб чиқариш унумдорлиги ошади ва соғувчилар унчалик чарчашмайди. Иккинчидан елиннинг жами палласидан бир йўла сут соғиб олинади.\nМаълумки, соғишни бошлашда елин паллаларидан бир вақтнинг ўзида сут келади. Қўлда эса елиннинг 4 палласи 2 тадан навбатма-навбат соғилади. Натижада сутнинг маълум бир миқдори соғишга навбат кутиб турган елин паллаларида қолиб кетиши ва тўлиқ соғилмай қолиши мумкин.\nСигирларни серсут қилиш — сут маҳсулдорлигини кўтаришда ва наслчилик ишларида катта аҳамиятга эга. Сигирлар серсутлигини кўтариш учун соғимни режалаштириш, буғоз сигирларни дам олиш даврида парваришлаш ва туғишга тайёрлаш, соғин сигирларни тўйимли озиклантириш, сигирларни ўз вактида уруғлантириш тавсия этилади.\nБуғоз сигирларни дам олиш учун ўз вактида сутдан чиқаришга аҳамият берилади. Бунинг учун уларнинг қочирилган вақтини аниқлаб, ҳомиланинг етгинчи ойлиги охири ва саккизинчи ойлиги бошида 5-6 кун давомида сигирлар сутдан чиқарилади. Сутдан чиқаришда озиклантириш меъёрини пасайтиришга, озуканинг ширали ва кучли қисмини камайтиришга эътибор каратилади. Сигир елини маститга чалинганлигига текширилади. Соғиш сони камайтирилган ҳолда кунора соғилиб сутдан чикарилади. Дам олишга чиққан сигирларни алохида сақлаш, махсулдорлиги, ёши ва тирик вазнига қараб озиклантиришга эътибор берилади.\nҚутуриш касаллиги хавфи ва профилактикаси\nСигирларнинг голланд зоти ва унинг тарқалиши\nҚўчқор боқиш сирлари


Бухгалтер нималарни билиши керак | NORMA.UZ\nБухгалтер нималарни билиши керак\nБухгалтер ишини муваффақиятли бошлаб олиш учун нималарни билиши керак? «Norma» профессионал ривожланиш маркази мутахассислари 15 та позицияни санаб ўтишди.\nДемак, мақсадга эришиш учун қуйидаги тушунчалар ҳақида тўлиқ тасаввурга эга бўлиш лозим:\n1. Молиявий ҳисобот элементлари;\n2. Операция турлари;\n3. Ҳисобнинг асосий принциплари;\n4. Бухгалтерия ҳисоботи турлари;\n5. Счётлар ва уларнинг турлари;\n7. Ҳисобот тузишга доир мисоллар;\n8. Пул маблағлари;\n9. Дебиторлик қарзи;\n10. Товар-моддий захиралар;\n11. Асосий воситалар;\n13. Курс фарқлари;\n14. Пул оқимлари тўғрисидаги ҳисобот;\n15. Молиявий таҳлил.\nСиз бухгалтер касбини эгаллашга қарор қилдингизми? Агар шундай бўлса, «Norma» профессионал ривожланиш маркази сизни «Бухгалтерия ҳисобига кириш» курсига таклиф этади. Машғулотларни САР/CIPA халқаро сертификати ва DipIFR дипломи соҳиби, солиқ ва бухгалтерия ҳисоби қонунчилиги бўйича маслаҳатчи, бухгалтерия ва аудиторлик соҳасида катта тажрибага эга бўлган Игорь Аипкин ўтказади.\nТаълим масофавий ўқув тизимини қўллаган ҳолда ўтказилади, бу эса асосий иш жойидан кетмаган ҳолда, сиз учун қулай вақтда ўқишга имконият яратади. Курсда марказнинг ўқув синфларида ўқитувчи иштирокида бевосита маслаҳатлар, шунингдек оралиқ ва якуний тестлардан ўтиш назарда тутилган.\nМашғулотлар бошланиши 2018 йил 12 июнга режалаштирилган.\nБу ерда таълим шартлари билан танишиш ва курсга ёзилиш мумкин.


Uzagrotechsanoat - КАДРЛАРНИ КЎРИК ТАНЛОВ АСОСИДА ИШГА ҚАБУЛ ҚИЛАМИЗ\n13:56:50(GMT +5), 30 Мая 2020\n“Технолог” АЖ қуйидаги бўш иш ўринларига кўрик-танлов асосида ходимларни ишга қабул қилади:\n✅ Савдо бўйича бош мутахассис – 1 иш ўрни;\n✅ Экспорт бўйича бош мутахассис – 3 иш ўрни;\n✅ Сервис хизмати бўйича бош мутахассиси – 1 иш ўрни;\n✅ Сифат назорати бўйича мутахассис - 1 иш ўрни.\nНомзодларга қўйиладиган талаблар: олий техник маълумот, тегишли сертификатлар билан тасдиқланган малака, мутахассислик бўйича камида 3 йиллик меҳнат стажи, компьютер техникасидан эркин фойдаланиш, хушмуомалалик.\nРезюмелар a.samedjanov@uzatsx.uz электрон почтаси орқали қабул қилинади.


03.09.2018 21:59 0 7325\nРоссия пойтахти Москва шаҳрида ҳуқуқни муҳофаза қилувчи орган ходимлари жомадон ичида икки аёлнинг жасадини топишди. Бу ҳақда «New Inform» портали хабар берди.\nАниқланишича, иккала жасаднинг ҳолати жуда ғалати. Улардан бирининг шахси аниқланган, Ўзбекистонда туғилган 20 ёшли қиз бир неча ой олдин Москвага келгани маълум қилинмоқда.\nТергов натижаларига кўра, жомадонни унинг қўшниси, Арманистон фуқароси уйдан улоқтириб юборган. Бу эркак жинсий зўравонликда гумон қилинмоқда. Иккинчи жасаднинг шахсини аниқлаш ишлари олиб борилмоқда.\nМосква ўзбекистонлик жомадон


1144 йилда салибчиларнинг энг муҳим қалъаси бўлган Эдессани (ҳозирги Туркия ҳудудидаги Шонлиурфа) Салжуқийлар давлатининг отабеги Имодиддин Занжи тарафидан босиб олади. Салибчилар қалъаларнинг мусулмонлар тарафидан қайтарилиб олинаётганидан ҳавотирга тушган Антакия шаҳзодаси Раймонд, 1145 йилда Гюго исмли роҳибни Суриянинг Жабла қалъасидаги вазиятни ўрганиб, бу ҳақда Папани хабардор қилиш учун юборади.\nГюго мусулмонларнинг ютуқларидан огоҳлантириб, вазиятнинг ҳали қўлдан чиқмаганини кўрсатиш, ҳамда Папани янги салиб юришига кўндириш учун, мусулмонларга орқа тарафдан яна бир насроний ҳукмдор ҳужум қилаётгани ҳақида чўпчакни ўйлаб топади.\nГюго Узоқ шарқда, Форс ва Арманистоннинг ортида, католик бўлмаса-да, насронийлардан бўлган Престер Юҳанно ҳукмронлик суради. У Форслар ва Мидия ўлкасига ҳужум қилиб, пойтахт Эктабанани қўлга киритди ва мусулмонларга ҳам ҳужум қилишни режалаштирмоқда, деб Папани ишонтиради. Бу ёлғон хабар Папанинг яна бир Салиб юриши уюштиришига ундайди.\nОрадан 20 йил ўтиб, Престер Юҳанно номидан ёзилган бир мактуб Византия императори Мануэль I етиб келади. Бу “мактуб” насронийларнинг бир муддат енгил нафас олишига сабабчи бўлади. Хатто, Папа Искандар III Престерга элчи юборишга ҳам уринади. Аммо, дипломатнинг тақдири номаълум.\nБу ёлғон мактуб, Яқин Шарқ ва Шимолий Африкадаги мусулмонларнинг муваффақиятидан довдираган Европага сезиларли даражада хотиржамлик келтиради. Бу мактуб кейинги ўн йилликлар давомида бир неча нусхаларга кўчирилиб Европа бўйлаб хотиржамлик уруғларини сочади.\nМактубда Юҳаннонинг Насронийлик императорлиги 72та қабилавий бекликлардан таркиб топгани, Ер шарининг ажойиб табиатли масканида, вампир ва ит-каллали одамлар яшайдиган макон орасида жойлашгани битилган. Ёшлик фаввораси ва қимматбаҳо тошлар билан тўлган Жаннатдан оқаётган дарё каби чшпчаклар ўша пайтдаги қашшоқ Европа аҳолисининг оғини очиб қўяди. Мамлакат аҳолисининг ҳам, ўша пайтдаги Европалик насронийлардан фарқли шаклда, ўғрилик, очкўзлик қилмаслиги ва ёлғон гапирмаслиги мақталади. Қашшоқлик йўқ дейилади.\nБу соҳта ўлканинг ҳаритадаги ўрни ҳам вақт ўтган сари, вазиятга қараб ўзгариб борди. Престер Юҳаннонинг мамлакати аввал бошда Ҳиндистонда жойлашган дейилган бўлса, кейинчалик Марказий Осиёда, ва ниҳоят Африкада жойлашган деб айтилди. Хатто, Португалиялик сайёҳлар 1490 йили Ҳабашистон қиролини Престер Юҳанно деб ўйлашади. Фақат 17-асрга келиб, Европаликлар алданганликларини англаб, Престер Юҳанно мамлакати бўлмаганини тушунишади, ва ҳариталардан ва хотираларидан ўчиришди.\nПрестер Юҳаннонинг қироллиги ҳақидаги маълумотлар ёлғон бўлса-да, унинг Европаликлар тарихидаги муҳим ўрин тутгани рост. Бу соҳта хабар туфайли Европаликлар Африкани айланиб ўтишди, Ҳиндистонни кашф қилишди.\nЎз вақтида тарқатилган ёлғон хабар, ёҳуд хийла, бутун бир насронийлик дунёсининг қайта куч тўплашига ва мусулмонларга қарши жангларда шижоатли бўлишига сабабчи бўлди.\nЗамонлар ўзгарди, тактика ўзгармади. Ҳозир ҳам кунда бўлмаса кунида замонамизнинг “Гюго”лари ўз мақсадларига эришиш учун ёлғон хабарлар тарқатмоқда.\n« Чиғатой\tМусулмонларга қарши Сталин репрессиялари »


‘Ўзбеклар ва туркманларга ҳақ беринг’ - BBC News O'zbek\n‘Ўзбеклар ва туркманларга ҳақ беринг’\nХудди ана шундай талаб билан Афғонистоннинг Туркманистон билан бевосита чегарадош шимолий Жаузжон вилояти марказида минглаб кишилар намойишга чиқишган.\nУлар миллий бирдамлик ҳукуматини адолатга чақиришган, ҳукумат таркибидан ўзларига муносиб ҳақ берилишини талаб қилишган.\nШибирғон шаҳрида маҳаллий вақт билан эрталабки соат 09:00 ларда бошланган бу йирик намойишнинг ҳануз давом этаётгани айтилади.\nКатта сондаги намойишчиларнинг қўлларида ўз талаблари битилган плакатлардан ташқари, Афғонистон давлат байроқларини кўтариб олишгани кузатилади.\nУларнинг огоҳлантиришларича, ўз талаблари қондирилмаган тақдирда, бунга ўхшаш намойишларни бутун Афғонистон бўйлаб йўлга қўйишни режалашган.\n"Ҳозир тинч йўл билан изҳор этаётган талаблари инобатга олинмаса, бошқа танловларга қўл уришлари мумкинлигини ҳам назардан соқит этишмаган".\nАммо, ҳозирча, уларнинг бу талабларига президент Муҳаммад Ашраф Ғаний ва миллий бирдамлик ҳукуматининг муносабати маълум эмас.\nКобулдан мухбиримиз Фазл Аҳмад Ёлғузнинг хабар беришича, Афғонистон биринчи вице-президенти генерал Абдулрашид Дўстум орада намойишчилар билан телефон орқали мулоқот қилишга уриниб кўрган, аммо алоқа узилиб қолган.\nТуркманистонга бевосита чегарадош Жаузжон - Афғонистон биринчи вице-президенти генерал Абдулрашид Дўстумнинг она вилояти бўлади.\nЭслатиб ўтиш жоиз, бундан аввал генерал Абдулрашид Дўстумнинг ўзи ҳам Афғонистон президенти ва ижроий раисига қарши кескин танқидлар билан чиққан.\nИкковлонни миллатчилик, президент Муҳаммад Ашраф Ғанийни, бунга қўшимча, қудратпарастликда айблаганди.\nГенерал Абдулрашид Дўстум ўтган йил ҳисобидан учинчи йирик ҳарбий амалиётларига бошчилик қилиш учун октябр ойи бошида Афғонистон шимолига жўнаб кетган, Туркманистонга бевосита чегарадош Фарёб ва Тожикистонга қўшни Қундуз вилоятларини жангарилардан тозалашга аҳд қилганди.\nБунинг ортиданоқ, генерал Абдулрашид Дўстум норасмий ташриф билан аввалига Ўзбекистон, бунинг ортидан, Туркияга жўнаб кетган ва унинг орадан уч ҳафтача ўтиб, яқинда Афғонистонга қайтгани маълум бўлганди.\nАммо Афғонистон биринчи вице-президенти девони раҳбарининг Би-би-си Ўзбек Хизмати билан суҳбати тафсилотларидан Туркияда экан, генерал Абдулрашид Дўстум ва президент Муҳаммад Ашраф Ғаний ўртасидаги телефон мулоқотлари давом этгани англашилганди.\nБундан ташқари, орада Афғонистон раҳбарининг бир қанча намояндаси ва махсус ҳайъатининг Туркияда бўлиб қайтгани ҳам ойдинлашганди.\nҲали Шибирғонда экан, генерал Абдулрашид Дўстум ўзининг танқидларидан мақсад - миллий бирдамлик ҳукумати сафларига рахна солиш эмас, уни ислоҳ этиш бўлгани ва ҳозир ҳам худди шу истакда эканликларини айтган.\nДевони раҳбари эса, "Афғонистон биринчи вице-президенти орада кечган вақт давомида ҳам бу тузумни ўзлари қуришгани, шу боис ҳам, уни ҳимоя қилишга доимо тайёр ва баҳамижиҳат эканликлари"ни таъкидлаб келганини айтган.\nИноятуллоҳ Фараҳманд ўшанда Би-би-си Ўзбек Хизмати билан суҳбатида "бу талаблари - қонуний" экани ва ҳануз "уларнинг амалга ошишини исташлари"ни баён қилганди.\nШундай эса-да, бу масалада, ҳалича, "бирор бир ўзгариш кузатилмагани"ни таъкидлаганди.\nХудди шу манзарада узоқ муддатли кечикишлар ва жиддий можаролар ортидан, Афғонистонда ва ниҳоят янги таркибдаги мустақил сайлов ва сайлов шикоятлари комиссияси расман қасамёдга келтирилган.\nҚайтиш ва янги иддаолар\nГенерал Абдулрашид Дўстум ушбу воқеалар ортидан, уч ой деганда, яъни ўтган йил охирида Афғонистон шимолидан пойтахт Кобулга қайтган.\nАммо январь ойи охирида сиёсий рақиби ва Жаузжон вилояти собиқ ҳокими Аҳмад Ишчи Афғонистон биринчи вице-президентига нисбатан жиддий даъволар билан чиққан.\nАфғонистон биринчи вице-президенти девони раҳбари Иноятуллоҳ Фараҳманд ўшанда Би-би-си Ўзбек Хизмати билан суҳбатида генерал Абдулрашид Дўстум тўққиз тан қўриқчисидан икки нафари устидан текширув жараёнлари бундан анча аввал бошланганини билдирганди.\nФевраль ойи охирида Афғонистон биринчи вице-президенти идораси генерал Абдулрашид Дўстум сиёсий мухолифи ва Жаузжон вилояти собиқ ҳокими Аҳмад Ишчи иддаолари билан боғлиқ тергов жараёнига кўнгилли равишда ҳамкорлик қилиш ниятида эканликларини баён қилган.\nГенерал Абдулрашид Дўстум ўз хавфсизлик хизмати бошлиғи генерал Саттор дохил етти нафар тан қўриқчисини масъуллар қўлига топширгани айтилган.\nАфғонистон Ички ишлар вазирлиги матбуот воизи эса, улар барчасининг 22 февраль куни мамлакат Бош прокуратура идораси қаршисида ҳозир бўлишганини маълум қилган.\nСиддиқ Сиддиқий еттовлон устидан расман тергов жараёни бошланганини ҳам билдирганди.\nВоқеаларнинг бу каби ривожи эса, Абдулрашид Дўстумнинг пойтахт Кобулдаги уйи атрофига юзлаб хавфсизлик кучлари ва танклар жойлаштирилиши, ҳовлисига элтувчи аксарият йўллар тўсиб қўйилишидан саноқли кунлар ўтиб кузатилганди.\nАммо генерал Абдулрашид Дўстум ўз тан қўриқчиларини масъул идоралар ихтиёрига топшириш қарорининг бу каби ҳарбий сафарбарликка бирор бир алоқаси бор-йўқлиги номаълум қолганди.\nМарт ойи охирида эса, Афғонистон Президенти Муҳаммад Ашраф Ғанийнинг турмуш ўртоғи, мамлакат биринчи хоними Рула Ғаний генерал Абдулрашид Дўстумнинг "уй ҳибси"да эканига оид иддао билан чиққан.\n"У ҳануз ўз ҳовлисида, уй ҳибсига ўхшаш бир ҳолатда. Бирор бир расмий вазифаси ижросида эканини кўрмайсиз", - деб айтганди.\nХудди шу манзарада Афғонистон президенти биринчи муовинининг ўзи ҳам тарафдорларига мурожаат билан чиққан.\n"Айрим муаммолар борлиги, аммо бу билан уларнинг бошларини оғритиб ўтириш нияти йўқлиги"ни айтганди.\nАфғонистон Президенти Муҳаммад Ашраф Ғаний ва президентлик саройи эса, воқеаларнинг бу каби ривожи юзасидан бирор бир расмий шарҳ ёки баёнот билан чиқмаган.\nАммо Афғонистон биринчи вице-президенти девони раҳбари Иноятуллоҳ Фараҳманд Би-би-си Ўзбек Хизмати билан суҳбатида генерал Абдулрашид Дўстум ҳали-ҳануз Кобулда экани ва ўз қонуний вазифаси ижросида давом этаётганини билдирганди.\nГенерал Абдулрашид Дўстум Афғонистон тарихидаги илк ўзбек миллатига мансуб вице-президент бўлади.